
转讜住驻讜转



 诪砖专讘讜 讛讗谞住讬谉 讜诪讗讬 谞讬谞讛讜 讗专谞讜谞讗. 讜讗''转 讜诪砖讜诐 讗专谞讜谞讗 讛转讬专讜 诇讞专讜砖 讜诇讝专讜注 讚讛讜讬讗 讗讬住讜专讗 诪讚讗讜专讬讬转讗 讜讬''诇 讚诪讬讬专讬 讘砖讘讬注讬转 讘讝诪谉 讛讝讛 讚专讘谞谉 讗讬 谞诪讬 讬''诇 讚驻拽讜讞 谞驻砖 讛讜讗 砖砖讜讗诇 诇讛诐 讛诪诇讱 诪住 讜讗讬谉 诇讛诐 诪讛 讬驻专注谞讜 讜诪转讬诐 讘转驻讬住转 讛诪诇讱 讜讛讻讬 讗讬转诪专 讘讬专讜砖诇诪讬 诪砖讜诐 讞讬讬 谞驻砖: 诇注讘专 讛砖谞讛 讘注住讬讗. 讜讗''转 讛讬讗讱 讛讬讜 诪注讘专讬谉 讘注住讬讗 讛讗 注住讬讗 讞讜爪讛 诇讗专抓 讛讬讗 讻讚讗诪专讬谞谉 驻' 讞讝拽转 讛讘转讬诐 (讘''讘 讚祝 谞讜. 讜砖诐) 注住讬讗 讜讗住驻诪讬讗 讜讻讜' 讜讬''诇 讚诇注讘专 专''诇 诇讞砖讜讘 讜讛讻讬 诪砖诪注 诪讚拽讗诪专 讻讛谉 讜讞专讬砖 诪砖诪注 砖砖讘讬注讬转 讛讬转讛 讜讗讬谉 诪注讘专讬谉 讛砖谞讛 讘砖讘讬注讬转 讻讚讗诪专讬' (诇注讬诇 讚' 讬讘.): 讗讙讬住讟讜谉 讗谞讬 讘转讜讻讛. 驻''讛 诇砖讜谉 专讗砖讜谉 砖讻讬专 讗谞讬 讘转讜讻讛 讜拽专拽注 砖诇 谞讻专讬 讛讜讗 讜诇讗 谞讛讬专讗 讚讗诪专讬谞谉 讘讙讬讟讬谉 (讚祝 住讘. 讜砖诐) 讗讬谉 注讜讚专讬谉 注诐 讛谞讻专讬 讘砖讘讬注讬转 注''讻 谞专讗讛 讻驻讬专讜砖 讗讞专 砖驻讬专砖 讛拽讜谞讟专住 诪砖讜诐 讗专谞讜谞讗: 诇注拽诇 讘讬转 讛讘讚 讗谞讬 爪专讬讱. 讜拽砖讛 讚诪''诪 诪讛 讘讻讱 诪''诪 讛讜讛 诪砖讘讬讞 讛讻专诐 讚讛讻讬 讗诪专讬谞谉 驻专拽 讻诇诇 讙讚讜诇 (砖讘转 讚祝 注讙: 讜砖诐) 讛讝讜诪专 讜爪专讬讱 诇注爪讬诐 讞讬讬讘 砖转讬诐 诪砖讜诐 拽讜爪专 讜诪砖讜诐 谞讜讟注 讛讻讗 谞诪讬 诇讞讬讬讘 诪砖讜诐 注讘讜讚转 谞讜讟注 讜讬''诇 讚注讘讬讚 诇讬讛 讘讗讜转讜 注谞讬谉 讚讜讚讗讬 拽砖讛 诇讬讛 讚诇讬讻讗 诇讞讬讬讘讜 诪砖讜诐 谞讜讟注 讻讚讗诪专讬谞谉 讙讘讬 砖讘转 讚砖讗谞讬 讙讘讬 砖讘转 讚诪诇讗讻转 诪讞砖讘转 讗住专讛 转讜专讛 讜讛讗 诪转注讘讚讗 诪讞砖讘转讜 讗讘诇 讙讘讬 砖讘讬注讬转 讗讬谉 诇讗住讜专 专拽 讛讬讻讗 讚诪砖讘讬讞 讛拽专拽注 讗讘诇 讛讻讗 拽砖讬讗 诇讬讛 讜讻讛''讙 砖专讬 讻讚讗讬转讗 驻专拽 讛诪讜讻专 讗转 讛住驻讬谞讛 (讘''讘 讚祝 驻:): 讬诪讻专讜 诇讻讛谞讬诐 讘讚诪讬 转专讜诪讛. 讜讗''转 讜讛讗 讗住讜专 诇注砖讜转 住讞讜专讛 讘驻讬专讜转 砖讘讬注讬转 讻讚讗诪专讬谞谉 讘诪住讻转 注''讝 (讚祝 住讘:) 诇讗讻诇讛 讜诇讗 诇住讞讜专讛 讜讬''诇 讚住讞讜专讛 讛讬讬谞讜 讻砖诪讜讻专讛 讘砖讜拽 讻注讬谉 讞谞讜转 讚讚诪讬 诇住讞讜专讛 讗讘诇 驻注诐 讗' 讻注讬谉 讗拽专讗讬 讘注诇诪讗 诇讬讻讗 诪砖讜诐 住讞讜专讛: 讻讚讜专 讗诇 讗专抓 专讞讘转 讬讚讬诐. 驻''讛 讻讚讜专 讻砖讜专讛 讬住讜讘讘讜讛 讞讬讬诇讜转 驻''讗 讻讙专 砖讛讜讗 讙讜诇讛 诇' 讚讬专讛 讻诪讜 诪讚讜专 讘讗讛诇讬 专砖注 (转讛诇讬诐 驻讚) 诇''讗 讻讻讚讜专 驻诇讜讟''讛 讘诇注''讝 讻诪讜 讛讻讚讜专 讜讛讗诪讜诐 (诇拽诪谉. 讚祝 住讞:) 讜讗注''讙 讚诇讗 讻转讬讘 讻讻讚讜专 诪''诪 讗砖讻讞谉 讻讬 讛讗讬 讚专砖讛 讚讻转讬讘 (拽讛诇转 讬讘) 讚讘专讬 讞讻诪讬诐 讻讚专讘讜谞讜转 讜讚专砖讬谞谉 (讬专讜砖诇诪讬 住谞讛讚专讬谉 驻''讬) 讻讻讚讜专 砖诇 讘谞讜转 砖讝讜专拽讬谉 讝讜 诇讬讚 讞讘讬专转讛 讻讱 讗讚诐 诪讜住专 讚讘专讬 转讜专讛 诇讞讘讬专讜 讜诇转诇诪讬讚讬讜 讝讛 诇讝讛 讜诪转驻拽讞讬谉 讝讛 诪讝讛 讜诇讗 讻转讬讘 讻讻讚专讘讜谞讜转: 

专讘讬谞讜 讞谞谞讗诇

讗诪专 讙讗讜谉 讝爪"诇 讛谞讬 诪讜讻住讬谉 诇讗讜 诪砖讜诐 讚砖拽诇讬 讟驻讬 诪诪讗讬 讚拽讬讬抓 诇讛讜 驻住诇讬谞讛讜 专讘谞谉 讚讗讬 讛讻讬 讛讬讬谞讜 讙讘讗讬谉 讗诇讗 讘讝诪谉 砖讛诪诇讻讜转 诪讟讬诇讛 诪住 讻讱 讜讻讱 诇讙讘讜转讜 诪谉 讛讬讛讜讚讬诐 诪讻诇 讗讞讚 讜讗讞讚 诇驻讬 诪诪讜谞讜 讜讻讬讜谉 讚讞讝讬 专讘谞谉 讛谞讬 诪讜讻住讬谉 砖诪注专讬讻讬谉 讛注诐 讜谞讜砖讗讬诐 驻谞讬诐 诇诪拽爪转谉 讜诪拽讬诇讬谉 注诇讬讛谉 讜诪讻讘讬讚讬谉 注诇 诪拽爪转谉 讬讜转专 诪谉 讛专讗讜讬 谞诪爪讗 讙讝诇谞讬谉 诇驻讬讻讱 驻住诇讬谞讛讜 专讘谞谉:



讗诪专 专讘讗 讜专讜注讛 砖讗诪专讜 讞讻诪讬诐 讻讬 讛谉 驻住讜诇讬谉 讘讬谉 专讜注讛 讘讛诪讛 讚拽讛 讘讬谉 专讜注讛 讘讛诪讛 讙住讛 诪住转讘专讗 讛讻讬 讻讚专讘讗 诪讚转谞谉 谞讗诪谞讬谉 注诇讬 讙' 专讜注讬 讘拽专 诪讻诇诇 讚讗诇讜 诇讗 讗诪专 谞讗诪谞讬谉 注诇讬 专讜注讛 讘讛诪讛 讙住讛 谞诪讬 驻住讜诇讬谉 讛谉 诇注讚讜转 讜讚讞讬谞谉 诇讚讬谞讗 讛谉 驻住讜诇讬谉 讗讘诇 诇讗 诇注讚讜转 诪讚拽转谞讬 讙' 讚讗讬 诇注讚讜转 讙' 诇诪讛 诇讬 讜讗拽砖讬谞谉 讗诇讗 诪讗讬 诇讚讬谞讗 讗诪讗讬 专讜注讬 讘拽专 讻诇 讘讬 转诇转讗 讚诇讗 讙诪讬专讬 讚讬谞讗 驻住讬诇讬 讜砖谞讬谞谉 讗转讗 诇讗砖诪注讬谞谉 讗驻讬' 讛谞讬 讚诇讗 砖讻讬讞讬 讘讬讬砖讜讘 讗讬 拽讘诇讬谞讛讜 注诇讬讛 讗讬谞讜 讬讻讜诇 诇讞讝讜专 讘讜 讗诪专 专讘 讬讛讜讚讛 住转诐 专讜注讛 讻讜' 讻诇讜诪专 讗注"驻 砖诇讗 专讗讜讛讜 谞讜讟诇 诪砖讚讜转 讗讞专讬诐 讜诪砖诇讬讱 诇驻谞讬 讘讛诪转讜 驻住讜诇. 讗讘诇 住转诐 讙讘讗讬 讻砖专 注讚 砖讬专讗讜 讗讜转讜 讙讜讘讛 讬讜转专 诪诪讗讬 讚讞讝讬 诇讬讛:



讗讘讜讛 讚专' 讝讬专讗 住转诐 讙讘讗讬 讛讜讛 讬"讙 砖谞讬谉 讻讬 讛讜讛 讗转讬 专讬砖 谞讛专讗 诇诪转讗 讛讜讛 讗诪专 诇专讘谞谉 诇讱 注诪讬 讘讗 讘讞讚专讬讱 讜讙讜' 讻讬 拽讗 谞讬讞讗 谞驻砖讬讛 讗诪专 讬"讙 诪注讬 讚爪讬讬专讬谉 诇讬 讘住讚讬谞讬 讗讛讚专讬谞讛讜 诇驻诇讜谞讬 讚砖拽诇转讬谞讛讜 诪讬谞讬讛 讜诇讗 讗爪讟专讬讻讜 诇讬:



讗诪专 专"砖 讘转讞诇讛 讛讬讜 拽讜专讬谉 讗讜转谉 讗转 讗讜住驻讬 砖讘讬注讬转 住讜讞专讬 砖讘讬注讬转 讜讛讬讜 讗讜诪专讬诐 讗讜住驻讬谉 讻砖专讬谉 住讜讞专讬谉 驻住讜诇讬谉 诪砖专讘讜 诪诪爪讬 诪注讜转 诇注谞讬讬诐 讜注谞讬讬诐 讗住驻讬 讜诪讬讬转讬 诇讛讜 讘讛谞讬 诪注讜转 讗诪专讜 讗讞讚 讝讛 讜讗' 讝讛 驻住讜诇讬谉 诪砖专讘讜 讛讗谞住讬谉 讜诪讗谉 谞讬谞讛讜 注讜讘讚讬 讻讜讻讘讬诐 讜转讜讘注讬谉 讗专谞讜谞讗 诪讬谞讬讬讛讜 讛转讬专讜 诇讛谉 诇讗住讜祝 讜诇驻专讜注 诇讛谉 讻讚专' 讬谞讗讬 讚诪讻专讬讝 讝专注讜 讘砖讘讬注讬转 诪砖讜诐 讗专谞讜谞讗 讞讝专讜 诇讜诪专 讗讜住驻讬谉 讻砖专讬谉 讝讜专注讬谉 驻住讜诇讬谉. 专' 讞讬讬讗 讘专 讝专谞讜拽讬 讜专' 讬讛讜砖注 讘谉 讬讛讜爪讚拽 讛讜讜 讗讝诇讬 诇注讘专 砖谞讛 讘讗住讬讗 讘砖讘讬注讬转 驻讙注 讘讛讜 专讬砖 诇拽讬砖 讗讝诇 讘讛讚讬讬讛讜 讞讝讬讜讛 诇讛讛讜讗 讙讘专讗 讚讻专讬讘 讘砖讘讬注讬转 讗诪专 诇讛讜 讻讛谉 讜讞讜专砖. 讻诇讜诪专 讻诪讚讜诪讛 讗谞讬 砖讝讛 讛讞讜专砖 讘砖讘讬注讬转 讻讛谉 讛讜讗 讻讬 讛讻讛谞讬诐 讛诐 讞砖讜讚讬诐 注诇 讛砖讘讬注讬转 讗"诇 讬讻讜诇 诇讜诪专 讗讙讬住讟讜讜谉 讗谞讬 讘转讜讻讛 讻诇讜诪专 讬讻讜诇 讛讜讗 砖讬讗诪专 砖讚讛 讝讜 砖诇讜 讛讬讗 讜讗谞讬 讗专讬住 讘转讜讻讛 讞讝讜 讙讘专讗 讗讞专讬谞讗 讚讛讜讛 讻住讞 讗"诇 讻讛谉 讜讝诪专 讗诪专讜 诇讜 讬讻讜诇 诇讜诪专 讗讬谞讬 讝讜诪专 砖讛讬讗 注讘讜讚转 讛讗讬诇谉 讗诇讗 讝诪讜专讜转 诇注拽诇 讘讬转 讛讘讚 讗谞讬 爪专讬讱 诇拽砖讜专 诇驻讬讻讱 讗谞讬 讞讜转讱 讗诇讜 讛讝诪讜专讜转 讜诪讚转谞谉 住讗讛 转专讜诪讛 砖谞驻诇讛 诇诪讗讛 住讗讛 砖讘讬注讬转 转注诇讛 驻讞讜转 诪诪讗讛 讬专拽讘讜 讜诪驻谞讬 诪讛 讗讬谉 诪讜讻专讬谉 讗讜转讛 诇讻讛谉 讘讚诪讬 转专讜诪讛 讞讜抓 诪讚诪讬 讗讜转讛 住讗讛 讜讗诪专讬谞谉 讝讗转 讗讜诪专转 谞讞砖讚讜 讛讻讛谞讬诐 注诇 讛砖讘讬注讬转 讻讬 诪讟讜 诇讗住讬讗 住诇讬拽讜 诇讗讬讙专讗 砖诇驻讜讛 诇讚专讙讗 诪转讜转讬讛 讗诪专讜 讟专讜讚讗 讛讜讗 讚讬谉. 讗转讗 专讬砖 诇拽讬砖 诇拽诪讬讛 讚专' 讬讜讞谞谉 讗"诇 讘谞讬 讗讚诐 讛讞砖讜讚讬谉 注诇 讛砖讘讬注讬转 讻砖专讬谉 诇注讘专 讛砖谞讛. 讜讗"转 讞砖讘讬谞讛讜 讻专讜注讬 讘拽专 讚注讘专讬 砖转讗 讗驻讜诪讬讬讛讜 诇讗 讛谞讬 拽砖专 专砖注讬诐 讗讬谞讜谉. 讜拽砖专 专砖注讬诐 讗讬谞讜 诪谉 讛诪谞讬谉 讗"专 讬讜讞谞谉 讚讗 注拽讗 讻诇讜诪专 讝讜 爪专讛:



砖讘谞讗 讛讜讛 讚专讬砖 讘转诇转 住专讬 专讘讘讜转讗 讜讞讝拽讬讛 讘讞讚 住专 讜讛讜讛 讞讝拽讬讛 诪住转驻讬 讚诇诪讗 诪砖讙讞 拽讜讘"讛 讘转专 专讜讘讗. 讘讗 讛谞讘讬讗 讜讗诪专 诇讗 转讗诪专讜谉 拽砖专 诇讻诇 讗砖专 讬讗诪专 讛注诐 讛讝讛 拽砖专 讜讗转 诪讜专讗讜 讗诇 转讬专讗讜 讻诇讜诪专 讛谞讬 讚注诐 砖讘谞讗 拽砖专 专砖注讬诐 讛讜讗 讜拽砖专 专砖注讬诐 讗讬谞讜 诪谉 讛诪谞讬谉 讜讗讬谉 砖诐 诪谞讬谉 砖讗转讛 讛讜诇讱 讗讞专 讛专讜讘:





讛诪讗讬专讬

讻讘专 讘讗专谞讜 砖讗讬谉 诪注讘专讬谉 砖谞讬诐 讘讞讜爪讛 诇讗专抓 讜诪"诪 讚讜拽讗 讘讝诪谉 砖讘讬转 讛诪拽讚砖 拽讬讬诐 讗讘诇 诇讗讞专 讞讜专讘谉 专砖讗讬 讗讚诐 讙讚讜诇 讜诪驻讜专住诐 讘讞讻诪讛 讜砖谞住诪讱 讘讗专抓 讬砖专讗诇 诇拽讘讜注 讞讚砖讬诐 讜诇注讘专 砖谞讬诐 讘讞讜爪讛 诇讗专抓 讜讘诇讘讚 讘砖诇讗 讛谞讬讞 讻诪讜转讜 讘讗专抓 讜注诇 讚专讱 讝讛 谞讗诪专 讻讗谉 注诇 专' 讞讬讬讗 讘专 讝专谞讜拽讬 讜专' 砖诪注讜谉 讘谉 讬讛讜爪讚拽 砖讛诇讻讜 诇注讘专 砖谞讛 讘注住讬讗 讜注住讬讗 诪讞讜爪讛 诇讗专抓 讛讬转讛 讗讜 砖诪讗 诇讗 诇注讘专 讚讜讜拽讗 讛诇讻讜 讗诇讗 诇讞砖讘 讜讛专讗讬讛 砖讛专讬 砖讘讬注讬转 讛讬转讛 讜讻诪讜 砖讗诪专讜 讘砖诪讜注讛 讝讜 讻讛谉 讜讞专讬砖 讜讛专讬 讗诪专讜 砖讗讬谉 诪注讘专讬谉 讘砖讘讬注讬转 讜诪讛 砖讗诪专 注诇讬讛诐 讘住讜讙讬讗 讝讜 讘谞讬 讗讚诐 讛讞砖讜讚讬诐 注诇 讛砖讘讬注讬转 讻讬爪讚 讻砖专讬诐 诇注讘专 砖谞讛 驻讬专讜砖讜 讛讗讬讱 谞讗诪谞讬诐 诇讞砖讘 讘注讘讜专 讜诇住诪讜讱 注诇 驻讬讛诐:



拽讚讜砖转 砖讘讬注讬转 谞讜讛讙转 讘讗专抓 讗祝 诇讗讞专 讞讜专讘谉 砖拽讚讜砖讛 砖谞讬讛 谞转拽讚砖讛 诇砖注转讛 讜诇注转讬讚 讗祝 诇注谞讬谉 砖讘讬注讬转 讻诪讜 砖讘讗专谞讜 讘诪住讻转 诪讙讬诇讛 讜讗讬谞讛 谞讜讛讙转 讘讞讜爪讛 诇讗专抓 讗祝 讘驻谞讬 讛讘讬转 讜住讜专讬讗 讜注讘专 讛讬专讚谉 砖讘讬注讬转 谞讜讛讙转 讘讛诐 诪讚讘专讬 住讜驻专讬诐 讜讙讜讬 砖讬砖 诇讜 拽专拽注 讘讗专抓 讬砖专讗诇 讜注讜讘讚讛 讘砖讘讬注讬转 诪讜转专 诇讛讞讝讬拽 讗转 讬讚讬讜 讘砖讘讬注讬转 讘讚讘专讬诐 讗讘诇 讗讬谉 注讜讝专讬谉 讗讜转讜 讘讬讚 讗"讻 诪讛讜 砖谞讗诪专 讻讗谉 讗讙讬住讟讜讜谉 讘转讜讻讛 讻诇讜诪专 砖讻讬专 讘拽专拽注 砖诇 讙讜讬 讗诐 讘讗专抓 讬砖专讗诇 讛专讬 讗住讜专 诇注讝讜专 讘讬讚 讗诐 讘讞讜爪讛 诇讗专抓 讛专讬 讗祝 讘砖诇 讬砖专讗诇 诪讜转专 砖诪讗 讚讜拽讗 讘住讜专讬讗 讜注讘专 讛讬专讚谉 砖讗讬谉 拽讚讜砖转谉 诇讗讞专 讞讜专讘谉 讞诪讜专讛 讻诇 讻讱 砖诇讗 诇注讘讜讚 讘拽专拽注 砖诇 讙讜讬 讜讬"诪 讗祝 讘讗专抓 讬砖专讗诇 讜诇讗 讗诪专讜 讗讬谉 注讜讚专讬谉 注诐 讛讙讜讬 诇讚注转诐 讗诇讗 讘拽专拽注 诪砖讜转祝 讘讬谞讜 讜讘讬谞讜 砖讬讗诪专讜 讘讞诇拽讜 讛讜讗 注讜住拽 讗讜 砖诪讗 诇讗讞专 讞讜专讘谉 讛讜拽诇 讗讬住讜专讜 诇讛转讬专 注讘讜讚讛 讘拽专拽注 砖诇 讙讜讬:



讛讝诪讬专讛 诪讗讬住讜专讬谉 讞诪讜专讬谉 砖讘砖讘讬注讬转 讛讬讗 讜诪谉 讛诪驻讜专砖讬诐 讘转讜专讛 砖谞讗诪专 讻专诪讱 诇讗 转讝诪专 讜诪"诪 讗诐 讝诪专 砖诇讗 诇讻讜讜谞转 注讘讜讚讛 讗诇讗 砖讛讝诪讜专讛 爪专讬讻讛 诇讜 诇注拽诇 讘讬转 讛讘讚 讜讻讬讜爪讗 讘讜 诪讜转专 讜讬讝讛专 砖诇讗 讬注专讬诐 讜讛诇讘 讬讜讚注 讗诐 诇注拽诇 讗讜 诇注拽诇拽诇讜转 专"诇 诇注讜转 诪砖驻讟讬 讛讚转 讜诇注讘讜专 注诇 诪爪讜转讬讛:



住讗讛 转专讜诪讛 砖谞驻诇讛 诇诪讗讛 砖诇 驻讬专讜转 砖讘讬注讬转 转注诇讛 谞驻诇讛 诇驻讞讜转 诪诪讗讛 讬专拽讘讜 讜讗讬谉 讗讜诪专讬谉 讬谞转谞讜 诇讻讛谉 讘讚诪讬 转专讜诪讛 专"诇 讘讝讜诇 讞讜抓 诪讚诪讬 讗讜转讛 住讗讛 讻讚讬谉 砖讗专 诪讚讜诪注 讗注"驻 砖诪讜转专 诇诪讻讜专 驻讬专讜转 砖讘讬注讬转 注诇 诪谞转 诇讗讻讜诇 讚诪讬讛 拽讬讚诐 讛讘讬注讜专 讗讜 砖讬诪讻专诐 诪转讜讻讜 诪注讟 讜砖诇讗 讘诪讚讛 讜讘诪砖拽诇 砖诇讗 讬讛讗 讚专讱 住讞讜专讛 讜讻诪讜 砖讗诪专讜 讘砖讘讬注讬 砖诇 砖讘讬注讬转 诇讗 讬讛讗 诇讜拽讟 讬专拽讜转 砖讚讛 讜诪讜讻专 讘砖讜拽 讗讘诇 诇讜拽讟 讜讘谞讜 诪讜讻专 注诇 讬讚讜 诇拽讞 诇注爪诪讜 讜讛讜转讬专 诪讜讻专 诇注讘讚讜 讜讗注驻"讻 讗住讜专 诇诪讻专讜 诇讻讛谞讬诐 诪驻谞讬 砖讛讻讛谞讬诐 讞砖讜讚讬诐 注诇 讛砖讘讬注讬转 砖诪讗讞专 砖讛转专讜诪讜转 诪讜转专讜转 诇讛诐 讗祝 讛诐 诪讜专讬诐 诇注爪诪诐 砖讛砖讘讬注讬转 诪讜转专转 诇讛诐 讻讻诇 诪讬谞讬 讛拽讚砖 讜诪讜专讬诐 诇注爪诪诐 诇注讻讘诐 讗祝 诇讗讞专 讛讘讬注讜专:



讗住讜专 诇住讬讬注 讬讚讬 注讜讘专讬 注讘讬专讛 讗祝 讘讚讘专讬诐 讜诇讞讝专 讗讞专 讝讻讜转诐 讗讞专 砖讛讚讘专讬诐 谞专讗讬诐 砖讛诐 注讜讘专讬 注讘讬专讛 讜砖讘讗讬住讜专 讛诐 注讜砖讬诐 讗讬谉 诇讞讝专 讗讞专 讝讻讜转诐 诇讜诪专 砖讗驻砖专 砖注诇 爪讚讚讬 讛讬转专 讛诐 注讜砖讬诐 讻谉 讜讛注讜砖讛 讻谉 诪讘讬讗 注爪诪讜 诇讬拽专讗 讻注讬谉 诪住讬讬注 诇讗讜转讜 诪注砖讛 讜谞拽专讗 注诇 讚专讱 讛讛砖讗诇讛 讞砖讜讚 诇讗讜转讜 讚讘专 讗讞专 砖讛讜讗 讻诪住讬讬注 诇讞讝专 讘讛 讗讞专 讛讝讻讜转 讜讻诇 砖讻谉 砖讗讬谉 诇讜 诇讞讝专 讗讞专 讛拽讜诇讜转 讬讜转专 诪讚讗讬:





讬讚 专诪"讛

驻讬住拽讗 讗诪专 专' 砖诪注讜谉 讘转讞诇讛 诇讗 讛讬讜 拽讜专讬谉 讗讜转谉 讗诇讗 讗讜住驻讬 砖讘讬注讬转 讻讜' 诪讗讬 拽讗诪专 讜住讘专 专讘 讬讛讜讚讛 诇诪讬诪专 讛讻讬 拽讗诪专 讘转讞讬诇讛 讛讬讜 讗讜诪专讬' 讗讜住驻讬谉 讻砖专讬谉 讗注"驻 砖诪专讘讬谉 诇讗住讜祝 讬转专 诪讻讚讬 讛爪专讬讱 诇讛谉 诇讗讻讬诇讛 讜驻注诪讬诐 砖讛讬讜 诪讜讻专讬谉 讗转 讛诪讜转专 讗驻"讛 讻讬讜谉 讚讘砖注转 讗住讬驻讛 诇讗 讛讜讛 诪讜讻讞讗 诪讬诇转讗 讚诇砖诐 住讞讜专讛 拽讗 讗住驻讬 讚讛讗 驻砖讬讟讗 诇谉 讚诪爪讬 诇诪讬讻诇讬谞讛讜 拽讜讚诐 讝诪谉 讛讘讬注讜专 讜诪住转诪讗 诇讗 讙讝专讜 讘讛讜 专讘谞谉 注讚 砖讬转讘专专 砖讛谉 住讜讞专讬谉 讗讘诇 住讜讞专讬谉 讜讚讗讬 驻住讜诇讬谉 讚专讞诪谞讗 讗诪专 诇讗讻诇讛 讜诇讗 诇住讞讜专讛 讜诪转谞讬' 诇讗讜 讘住讜讞专讬谉 诪诪砖 拽讗 诪讬讬专讬 讗诇讗 讘讗讜住驻讬谉 注诇 诪谞转 诇讗讻讜诇 讜诪讜讻专讬谉 讜讘转讞诇讛 讛讬讜 拽讜专讬谉 讗讜转谉 讗讜住驻讬 砖讘讬注讬转 讜讻砖专讬谉 讛讬讜 诪砖专讘讜 诪诪爪讬讗讬 诪注讜转 诇注谞讬讬诐 讻讚讬 砖讬讘讬讗讜 注谞讬讬诐 讜讬诪讻专讜 诇讛诐 讘讗讜转谉 诪注讜转 讞讝专讜 诇拽专讜转 讗转 讛注谞讬讬诐 讛讗讜住驻讬谉 讗讜转谉 住讜讞专讬 砖讘讬注讬转 诇驻讬 砖讛讬讜 诪诇拽讟讬谉 讗讜转谉 诪转讞诇讛 诇砖诐 诪讻讬专讛 讜驻住诇讜诐.



 讛讜讜 讘讛 讘谞讬 专讞讘讛 讛讗讬 诪砖专讘讜 讛讗谞住讬谉 诪砖专讘讜 讛转讙专讬谉 诪讬讘注讬 诇讬讛 讗诇讗 讘转讞诇讛 讛讬讜 讗讜诪专讬诐 讗讞讚 讗讜住驻讬诐 讜讗讞讚 住讜讞专讬谉 驻住讜诇讬谉 诪砖专讘讜 讛讗谞住讬谉 讜诪讗讬 谞讬讛讜 讗专谞讜谞讗 诪住 讛诪诇讱 诪谉 讛转讘讜讗讛 讻讱 讜讻讱 诇砖谞讛 讚讗讬 诇讗 讝专注讬 讜讗住驻讬 讜讬讛讘讬 讗专谞讜谞讗 砖拽诇讬 诇讛 诇讗专注讗 诪讬谞讬讬讛讜 砖专讜 诇讛讜 专讘谞谉 诇讗住讜祝 注诇 诪谞转 诇讬转谉 诇诪诇讱 讗注"讙 讚拽讗 讗住驻讬 砖诇讗 注诇 诪谞转 诇讗讻讬诇讛 讜讟注诪讗 讚诪讬诇转讗 诪砖讜诐 讚砖讘讬注讬转 讘讝诪谉 讛讝讛 讚专讘谞谉 讜讛讬讻讗 讚讗讬讻讗 驻住讬讚讗 诇讗 讙讝讜专 专讘谞谉 讜讛讬讬谞讜 讚拽转谞讬 讘转讞诇讛 诇讗 讛讬讜 拽讜专讬谉 讗讜转谉 讗诇讗 讗讜住驻讬 砖讘讬注讬转 砖讗注驻"讬 砖诇讗 讛讬讜 住讜讞专讬谉 讗诇讗 讗讜住驻讬谉 砖诇讗 诇讗讻讬诇讛 驻住讜诇讬谉 诪砖专讘讜 讛讗谞住讬谉 讛讻砖讬专讜 讗转 讛讗讜住驻讬谉 讜讞讝专讜 诇拽专讜转 讗转 讛驻住讜诇讬谉 住讜讞专讬 砖讘讬注讬转 诇讜诪专 砖讗讬谉 驻住讜诇讬谉 讗诇讗 讛住讜讞专讬诐 讘诇讘讚:



专讘讬 讞讬讬讗 讘专 讝专谞讜拽讬 讜专讘讬 砖诪注讜谉 讘谉 讬讛讜爪讚拽 讛讜讛 讗讝诇讬 诇注讘专 砖谞讛 讘注住讬讗 讘讛讚讬 专讘谞讬 讗讞专讬谞讬 讚讛讜讜 讛转诐 讘注住讬讗 驻讙注 讘讛讜 专"砖 讘谉 诇拽讬砖 讗讬讟驻诇 讘讛讚讬讬讛讜 住讘专 讗讬讝讬诇 讗讬讞讝讬 讛讬讻讬 注讘讚讬 讚讗注"讙 讚拽讬"诇 讗讬谉 诪注讘专讬谉 讗转 讛砖谞讛 讗诇讗 讘诪讝讜诪谞讬诐 诇讛 讜讗驻讬' 诇诪讛讜讬 讛转诐 讜诇诪讬转讘 讘注诇诪讗 诪诪注砖讛 讚砖诪讜讗诇 讛拽讟谉 (诇注讬诇 住谞讛讚专讬谉 讬"讗.) 讚拽讗诪专 诇讗 诇注讘专 砖谞讛 注诇讬转讬 讗诇讗 诇诇诪讜讚 讛诇讻讛 诇诪注砖讛 讛讜爪专讻转讬 讜拽讗诪专 诇讬讛 砖讘 讻讜' 讗诇讗 讻讱 讗诪专讜 讞讻诪讬诐 讗讬谉 诪注讘专讬谉 讗转 讛砖谞讛 讗诇讗 讘诪讝讜诪谞讬谉 诇讛 讚讗诇诪讗 讗注"讙 讚住诇讬拽 讗讞专讬谞讗 诇诇诪讜讚 讛诇讻讛 诇诪注砖讛 讘注诇诪讗 诇讗 诪注讘专讬' 诇讛 讘讗驻讬'. 诇讗讜 讛讻讬谉 诪讬诇转讗 讗诇讗 专讘谉 讙诪诇讬讗诇 讛讜讗 讚诇讗 讛讜讛 讬讚注 讛讬 诪讬谞讬讬讛讜 讛讜讛 讛讗讬讱 砖诪讬谞讬 砖注诇讛 砖诇讗 讘专砖讜转 砖讛专讬 诪转讞诇讛 诇讗 讛讝诪讬谉 讗谞砖讬诐 讬讚讜注讬诐 讗诇讗 讻讱 讗诪专 诇讛诐 讛砖讻讬诪讜 诇讬 诪讻诐 砖讘注讛 诇注诇讬讬讛 讜讻讬讜谉 砖注诇讛 讜诪爪讗 砖诪讜谞讛 讗诪专 诪讬 讛讜讗 讝讛 砖注诇讛 砖诇讗 讘专砖讜转 讬专讚 讜注诪讚 砖诪讜讗诇 讛拽讟谉 注诇 专讙诇讬讜 讜讗诪专 讗谞讬 讛讜讗 砖注诇讬转讬 讻讜' 讜拽讗诪专 讘讙诪专讗 讚诇讗讜 砖诪讜讗诇 讛拽讟谉 讛讜讗 讚注诇讛 砖诇讗 讘专砖讜转 讗诇讗 讗讬谞讬砖 讗讞专讬谞讗 讛讜讛 讜诪讞诪转 讻讬住讜驻讗 讛讜讗 讚注讘讚 砖诪讜讗诇 讛拽讟谉 讛讻讬 讜专讘谉 讙诪诇讬讗诇 讛讘讬谉 砖讗讚诐 讗讞专 讛讬讛 砖注诇讛 砖诇讗 讘专砖讜转 讜诪转讜讱 砖诇讗 讛讬讛 讬讜讚注 讗讬讝讛讜 讻讚讬 砖转转注讘专 讛砖谞讛 注诇 讬讚讬 讛讗讞专讬诐 讛诪讝讜诪谞讬谉 诇讗 注讘专讛 讘讗讜转讜 讛讬讜诐. 



讗讚讗讝诇讬 讘讗讜专讞讗 讞讝讬讜讛 诇讛讛讜讗 讙讘专讗 讚讛讜讛 讻讗专讬讘 讜讻讛谉 讛讜讛 讗诪专 诇讛讜 讻讛谉 讜讞专讬砖 砖谞讛 砖讘讬注讬转 讛讜讛 讜住讘专讬 诇讛 讻专讘讜转讬谞讜 砖讛转讬专讜 诇讛讘讬讗 讬专拽 诪讞讜爪讛 诇讗专抓 讜砖专讜 诇注讘讜专讬 讘砖讘讬注讬转 讻讚讗讬转讗 讘诪讻诇转讬谉 (讬"讘.) 讗诪专 诇讛讜 讻讛谉 讜讞专讬砖 讘砖讘讬注讬转 讘砖诇诪讗 砖讗专 讗谞砖讬 讻讬讜谉 讚诇讗 讞砖讬讚讬 讗砖讘讬注讬转 砖专讬 诇讛讜 诪砖讜诐 讗专谞讜谞讗 讗诇讗 讻讛谉 讻讬讜谉 讚讞砖讬讚 讗砖讘讬注讬转 讻讚讗讬转讗 诇拽诪谉 讛讬讻讬 砖讘拽讬转 诇讬讛 诇讬讞讜砖 讚讬诇诪讗 诇讗讜 诪砖讜诐 讗专谞讜谞讗 拽讗 讞专讬砖 讗讬 谞诪讬 讚诇讻讬 谞驻讬砖讬 诇讬讛 驻讬专讬 注讘讬讚 诇讛讜 住讞讜专讛 讗诪专讜 诇讬讛 讬讻讬诇 诇诪讬诪专 讗讙讬住讟讜谉 讗谞讬 讘转讜讻讛 拽专拽注 砖诇 讗讞专讬诐 讛讬讗 讜讗谞讬 讗专讬住 讘转讜讻讛. 讞讝讬讜讛 诇讛讛讜讗 讙讘专讗 讗讞专讬谞讗 讚讛讜讛 讻住讞 讻诇讜诪专 砖讛讬讛 讝讜诪专 讻专诪讜 讜讻讛谉 讛讬讛 讗诪专 诇讛讜 讻讛谉 讜讝诪专 讻讚驻专讬砖讬转 讗诪专讜 诇讬讛 讬讻讬诇 诇诪讬诪专 诇讗 诇注讘讜讚 讛讻专诐 讗谞讬 讝讜诪专 讗诇讗 讝诪讜专讜转 讗谞讬 爪专讬讱 诇注拽诇 讘讬转 讛讘讚 诇拽砖讜专 讘讛谉 讛转驻讜讞 砖诇 讝转讬诐 讻砖注讜爪专讬谉 讗讜转谉 讗诪专 诇讛讜 专讬砖 诇拽讬砖 讛诇讘 讬讜讚注 讗诐 诇注拽诇 讘讬转 讛讘讚 讗诐 诇注拽诇拽诇讜转 诇砖讜谉 注拽讬' 讻讚讻转讬讘 (诪砖诇讬 讘') 讗砖专 讗讜专讞讜转讬讛诐 注讬拽砖讬诐:



讜讚讬讬拽讬谞谉 讛讬 讗诪专 诇讛讜 讘专讬砖讗 讗讬诇讬诪讗 讛讱 讚讻讛谉 讜讻专讬讘 讜讗诪专讜 诇讬讛 讗讙讬住讟讜谉 讗谞讬 讘转讜讻讛 讛砖转讗 讚讗转讜 诇讛讻讬 诪讗讬 砖谞讗 讚讗爪讟专讬讻讗 诇诪讬诪专 诇讬讛 讟注诪讗 讗讞专讬谞讗 讘讛讗讬 讘转专讬讬转讗 讛讗讬 讗讞专讬转讬 谞诪讬 谞讬诪专讜 诇讬讛 讗讙讬住讟讜谉 讗谞讬 讘转讜讻讛 讗诇讗 讛讗 讘转专讬讬转讗 讗诪专 诇讛讜 讘专讬砖讗 讜讗诪专讜 诇讬讛 诇注拽诇 讘讬转 讛讘讚 讛讜讗 爪专讬讱 讜讛讚专 讗诪专 诇讛讜 讛讱 讚讻讛谉 讜讞专讬砖 讜讻讬讜谉 讚诇讗 砖讬讬讱 讘讛 讟注诪讗 讚注拽诇 讘讬转 讛讘讚 讗讬爪讟专讬讻讗 诇诪讬诪专 诇讬讛 讗讙住讟讜谉 讗谞讬 讘转讜讻讛:



讜讚讬讬拽讬谞谉 诪讗讬 砖谞讗 讻讛谉 讚转诪讬讛讗 诇讬讛 注讬诇讜讬讛 讟驻讬 讛讗 讻讜诇讬 注诇诪讗 谞诪讬 诪讜讝讛专讬谉 注诇 讛砖讘讬注讬转 讜诪讛讚专讬' 诪砖讜诐 讚讻讛谞讬诐 讞砖讜讚讬谉 注诇 讛砖讘讬注讬转 讚转谞谉 住讗讛 砖诇 转专讜诪讛 砖谞驻诇讛 诇诪讗讛 住讗讬谉 砖诇 砖讘讬注讬转 转注诇讛 讘讗讞讚 讜诪讗讛 谞驻诇讛 诇驻讞讜转 诪诪讗讛 讬专拽讘讜 讜讛讜讬谞谉 讘讛 讗诪讗讬 讬专拽讘讜 转诪讻专 诇讻讛谉 注诇 诪谞转 诇讗讻诇讛 拽讜讚诐 讝诪谉 讛讘讬注讜专 讘讚诪讬 转专讜诪讛 砖讛讬讗 讘讝讜诇 讛讜讗讬诇 讜讗讬 讗讬驻砖专 诇诪讻专讛 诇讗讞专讬诐 砖讙诐 讗诇讜 讗讬 讗讬驻砖专 诇诪讻专诐 诇讝专讬诐 诪讞诪转 住讗讛 转专讜诪讛 砖讘讛谉 讜讬诪讻专讜 诇讻讛谉 讘讚诪讬诐 讛诇诇讜 讞讜抓 诪讚诪讬 讗讜转讛 砖诇 转专讜诪讛 砖专讗讜讬讛 诇讜 讘诇讗 讚诪讬诐. 讜诪住拽讬谞谉 讟注诪讗 讝讗转 讗讜诪专转 谞讞砖讚讜 讻讛谞讬诐 注诇 讛砖讘讬注讬转 诇讛砖讛讜转讛 讗讞专 讝诪谉 讛讘讬注讜专 讚诪讜专讜 讛转讬专讗 诇谞驻砖讬讬讛讜 讚讗诪专讬 转专讜诪讛 讜拽讚砖讬 讛拽讚砖讬诐 诪讬 诇讗 讗砖转专讜 诇讚讬诇谉 砖讘讬注讬转 谞诪讬 讗注"讙 讚讗讬拽专讗讬 拽讚砖 砖专讬讗 诇讚讬诇谉. 讗诪专讬 讟专讜讚讗 驻讬' 拽谞转专谉 讛讜讗 讚讬谉 讜讗讬谉 专讗讜讬 砖讬讛讬讛 注诪谞讜 砖诪讗 讬讟专讬讚谞讜 讘专讜讘 讚讘专讬讜. 



讻讬 诪讟讜 讛转诐 诇注诇讬讬讛 砖诪注讘专讬谉 讘讛 讗转 讛砖谞讛 砖诇驻讜讛 诇讚专讙讗 诪转讜转讬讛 讻讬 讛讬讻讬 讚诇讗 诇讬住拽 诇讛转诐 讗转讗 诇拽诪讬讛 讚专讘讬 讬讜讞谞谉 讗诪专 诇讬讛 讘谞讬 讗讚诐 讛讞砖讜讚讬谉 注诇 讛砖讘讬注讬转 砖讬砖 讘讬讚谉 诇诪讞讜转 讜讗讬谞谉 诪诪讞讬谉 讜诇讗 注讜讚 讗诇讗 砖谞注砖讬谉 住谞讬讙讜专讬谉 诇注讜讘专讬 注讘讬专讛 讻砖专讬谉 诇注讘专 砖谞讛 讛讚专 讗诪专 讛讗 诇讗 拽砖讬讗 诪讬讚讬 讚讛讜讛 讗专讜注讬 讘拽专 讚注讘专讜讛 诇砖转讗 讗驻讜诪讬讬讛讜 讻讚讗讬转讗 讘驻专拽 讻讛谉 讙讚讜诇 讚专讘谞谉 讗讞讜砖讘谞讬讬讛讜 住诪讜讱 讛砖转讗 谞诪讬 诇讗讜 注诇讬讬讛讜 住诪讻讬谞谉 讗诇讗 讗讞讜砖讘谞讗 住诪讻讬谞谉 讛讚专 讗诪专 诇讗 讚诪讬 讛转诐 讛讚讜专 专讘谞谉 讗讬诪谞讜 讘转诇转讗 诪讝讜诪谞讬谉 注讚 砖讘注讛 讜注讘专讜讛 诇砖转讗 讜讗讬注讘专讗 诇讛 讗驻讜诪讬讬讛讜 讗讘诇 讛讻讗 讗驻讬诇讜 注讘专讜讛 讻讚讬谉 讛讗 讘注讬谞谉 讘讬 讚讬谞讗 讚诪诪谞讜 注诇讛 诇注讘讜专讛 讗驻讜诪讬讬讛讜 讜诪谞讬谞讗 讚讛谞讱 拽砖专 专砖注讬诐 讛讜讗 讜拽砖专 专砖注讬诐 讗讬谞讜 诪谉 讛诪谞讬谉 讜讛讬讻讬 诪讬注讘专讗 砖转讗 讗驻讜诪讬讬讛讜. 讗"专 讬讜讞谞谉 讚讗 注拽讗 讻诇讜诪专 讝讜 爪专讛 砖讞讻诪讬诐 讻讗诇讜 讘讗讬谉 诇讬讚讬 讞砖讚 讜讛砖谞讛 诪转注讘专转 注诇 讬讚谉. 



诪讗讬 拽砖专 专砖注讬诐 讻讬 讛讗 讚砖讘谞讗 讛讜讛 讚专讬砖 讘转诇讬住专 专讘讜讗转讗 讘砖诇砖 注砖专讛 专讘讜讗 讗讚诐 讜讞讝拽讬讛 讚专讬砖 讘讗讞转 注砖专讛 专讘讜讗 讜讛讜讛 诪住转驻讬 讞讝拽讬讛 讚讬诇诪讗 谞讟讬讗 讚注转讬讛 讚拽讘"讛 讘转专 专讜讘讗 讜诪住讬专 诇讬讛 诪讬注讜讟讗 讘讬讚讗 讚专讜讘讗 讗转讗 谞讘讬讗 讜讗诪专 诇讬讛 诪谞讬谞讗 讚砖讘谞讗 拽砖专 专砖注讬诐 讛讜讗 讜讗讬谞讜 谞讞砖讘 诪谞讬谉 讜讗讬谉 讻讗谉 专讜讘 讜讻讜诇讛 诪注砖讛 讚砖讘谞讗 驻砖讜讟 讛讜讗. 砖讘谞讗 讘注诇 讛谞讗讛 讛讬讛 砖讛讬讜 专讘讬诐 谞讛谞讬谉 讛讬诪谞讜. 讻讬 讛砖转讜转 讬讛专住讜谉 爪讚讬拽 诪讛 驻注诇 讗讬讬讚讬 讚讗讜拽讬' 诇拽专讗 讚讻讬 讛谞讛 讛专砖注讬诐 讬讚专讻讜谉 拽砖转 讗诪注砖讛 讚砖讘谞讗 拽讗 讚专砖讬' 诇讬讛 诇讻讜诇讗 诪讝诪讜专讗 讘转专 注谞讬谞讗:





诪讛专砖"讗 - 讞讬讚讜砖讬 讛诇讻讜转

讘驻讬专砖"讬 讘讚"讛 讗讙讬住讟讜谉 讻讜' 讗"谞 诪砖讜诐 讗专谞讜谞讗 砖讻专讜 讘"讛 诇讞专讜砖 注讻"诇 砖讙讬专转 诇讬砖谞讗 讚驻讬' 拽诪讗 谞拽讟 讚讗讬讬专讬 讘砖讻讬专讜转 讚诇驻讬' 讝讛 诪砖讜诐 讗专谞讜谞讗 讛"诪 诇驻专砖 砖驻讬专 讘讘"讛 讙讜驻讬讛 讛讞讜专砖 讜拽"诇:


转讜住' 讘讚"讛 诇注拽诇 讘讬转 讛讘讚 讻讜' 讛"谞 诇讞讬讬讘 诪砖讜诐 注讘讜讚转 拽讜爪专 讻讜' 讚诇讬讻讗 诇讞讬讬讘讜 诪砖讜诐 拽讜爪专 讻讜' 注讻"诇 讘讚驻讜住讬诐 讞讚砖讬诐 讛讙讬讛讜 讘讘' 讛诪拽讜诪讜转 谞讜讟注 讘诪拽讜诐 拽讜爪专 讻驻讬 讛讙讛转 诪讛专砖"诇 注"砖 讗讘诇 拽砖讛 讚诪讬 讛讻专讬讞 讗讜转诐 诇讞诇拽 讚砖讗谞讬 讙讘讬 砖讘转 讚诪诇讗讻转 诪讞砖讘转 讻讜' 讚讛讗 住讙讬讗 讘诇讗讜 讛讻讬 讚讛讻讗 讗讬讬专讬 讚注讘讬讚 诇讬讛 讘讗讜转讜 注谞讬谉 讚讜讚讗讬 拽砖讬 诇讬讛 讜诇讻讱 讗讬谞讜 讗住讜专 诪砖讜诐 谞讜讟注 讜砖讘转 讗讬讬专讬 讚注讘讬讚 诇讬讛 讘讗讜转讜 注谞讬谉 讚诪转拽谉 讘讻讱 讜诪砖讘讬讞 讜讻"讛 讘转讜住' 讘驻专拽 讻诇诇 讙讚讜诇 讜诪讛专砖"诇 砖讻转讘 讘讝讛 讚诇注谞讬谉 砖讘转 谞诪讬 讗注"讙 讚拽砖讬 诇讬讛 讻讜' 讗讬谉 讗诇讜 讗诇讗 讚讘专讬 谞讘讬讗讜转 讜讚讘专讬诐 讚讞讜拽讬诐 诪爪讚 注爪诪谉 讜讗讬谞谉 爪专讬讻讬诐 讻讬讜谉 讚讗讬讻讗 诇讗讜拽诪讬 讘驻砖讬讟讜转 砖驻讬专 讚注讘讬讚 诇讬讛 讘讗讜转讜 注谞讬谉 讚诪转讜拽谉 讘讻讱 讻诪讜 讝讜诪专 讘讙驻谞讬诐 讙诐 拽砖讛 诇讟注讜转 讻讝讛 砖谞驻诇 讘住驻专讬诐 讬砖谞讬诐 讘' 驻注诪讬诐 拽讜爪专 讘诪拽讜诐 谞讜讟注 讙诐 讬砖 诇讚拽讚拽 讘讚讘专讬讛诐 诪讛 讛讜爪专讻讜 专讗讬讛 诪驻专拽 讛住驻讬谞讛 讚讛讬讻讗 讚拽砖讬 诇讬讛 砖专讬 讚讜讚讗讬 讛讬讻讗 讚拽砖讬 诇讬讛 诇讬转 讘讬讛 诪砖讜诐 谞讜讟注 讙诐 拽砖讛 讗诪讗讬 诇讗 拽砖讬讗 诇讛讜 谞诪讬 诇讞讬讬讘 诪砖讜诐 拽讜爪专 讘砖讘讬注讬转 讻诪讜 讘砖讘转 讚讛讗 拽爪讬专讛 讘砖讘讬注讬转 谞诪讬 讗住讜专 诪谉 讛诪砖讜诪专 讜讻诇 拽爪讬专讛 诇注爪讬诐 讗讬谞讜 诪谉 讛诪讜驻拽专 讚讗诇"讻 讻"讗 讬驻住讬讚 讻专诐 讞讘讬专讜 诇拽讜爪专讜 诇注爪讬诐 讘砖讘讬注讬转 讜注"讻 讛谞专讗讛 诇拽讬讬诐 讻诇 谞讜住讞讜转 讛讬砖谞讜转 砖讘转讜住' 砖诇驻谞讬谞讜 讘转讬专讜爪诐 讚诇讬讻讗 诇讞讬讬讘讜 诪砖讜诐 拽讜爪专 讻讜' 讜诇注讬诇 讘拽讜砖讬讬转诐 讜讚讗讬 讚谞驻诇 讟注讜转 讘转讜住' 拽讜爪专 讘诪拽讜诐 谞讜讟注 讜讻爪"诇 诪砖讜诐 注讘讜讚转 谞讜讟注 讜讬"诇 讻讜' 讜诇驻讬 砖专讗讛 讛讟讜注讛 诇诪讟讛 讘转讬专讜爪诐 讚诇讬讻讗 诇讞讬讬讘讜 诪砖讜诐 拽讜爪专 讻讜' 讞砖讘 诇讛讙讬讛 讙"讻 诇注讬诇 诪砖讜诐 注讘讜讚转 拽讜爪专 讜砖讬注讜专 讚讘专讬讛诐 讚诪注讬拽专讗 拽砖讬讗 诇讛讜 讘驻砖讬讟讜转 讻讬讜谉 讚诪砖讘讬讞 讛讻专诐 讻讜' 讛"谞 谞讬讞讬讬讘 诪砖讜诐 注讘讜讚转 谞讜讟注 讜转讬专爪讜 讜讬"诇 讚讗讬讬专讬 讛讻讗 讚注讘讬讚 诇讬讛 讘讗讜转讜 注谞讬谉 讚拽砖讬 诇讬讛 诪砖讗"讻 讘砖讘转 讚讗讬讬专讬 讘讚注讘讬讚 诇讬讛 讘讗讜转讜 注谞讬谉 讚诪转讜拽谉 讘讻讱 讜讻诪"砖 讛转讜住' 讘驻专拽 讻诇诇 讙讚讜诇 讜砖讜讘 讛讜住讬驻讜 讛讻讗 诇讜诪专 讜诇讬讻讗 诇讞讬讬讘讜 谞诪讬 讛讻讗 诪砖讜诐 拽讜爪专 讻讚讗诪专讬谞谉 讙讘讬 砖讘转 讚讜讚讗讬 诇讗 诪拽专讬 讘注爪讬诐 拽讜爪专 讗诇讗 讚砖讗谞讬 讙讘讬 砖讘转 讗注"讙 讚诇讗 诪拽专讬 讘注爪讬诐 拽讜爪专 讞讬讬讘 诪砖讜诐 拽讜爪专 讚诪诇讗讻转 诪讞砖讘转 讗住专讛 转讜专讛 讜讛讗 讗讬转注讘讬讚讗 诪讞砖讘转讜 讘爪专讬讱 诇讛诐 讻诪"砖 讛转讜住' 砖诐 讜讘专讬砖 诪"拽 讚讗讬 讛讜讛 诪拽专讬 讘注爪讬诐 拽讜爪专 讚讗注"讙 讚讗讬谉 爪专讬讱 诇注爪讬诐 讛讬讛 讞讬讬讘 诇专"讬 讻讜' 注"讬 讜讝讛 砖讻转讘讜 讗讘诇 讙讘讬 砖讘讬注讬转 讗讬谉 诇讗住讜专 讚诪砖讜诐 拽爪讬专讛 讗讬谉 诇讞讬讬讘讜 讚诇讗讜 讘诪讞砖讘转讜 转诇讬讗 诪诇转讗 讗诇讗 讘拽爪讬专讛 讜讘注爪讬诐 诇讗 诪拽专讬 拽爪讬专讛 讗诇讗 讛讬讻讗 讚诪砖讘讬讞 讛拽专拽注 讬砖 诇讗住讜专 诪砖讜诐 谞讜讟注 讗讘诇 讛讻讗 拽砖讬 诇讬讛 讜讗讛讗 诪讬讬转讬 专讗讬讛 诪驻' 讛住驻讬谞讛 讚讛讬讻讗 讚拽砖讬 诇讬讛 砖专讬 讛转诐 讜讗"讻 注"讻 讗讬谉 诇讗住讜专 讘砖讘讬注讬转 讘注爪讬诐 诪砖讜诐 拽爪讬专讛 讜讚讜拽 讛讬讟讘 讻讬 讛讚讘专讬诐 讘专讜专讬诐 讛诐 诇诪讘讬谉 讘诇讬 讙诪讙讜诐 讜驻拽驻讜拽:





诪讛专砖"讗 - 讞讬讚讜砖讬 讗讙讚讜转

讜拽砖专 专砖注讬诐 讗讬谞讜 诪谉 讛诪谞讬谉 讗专"讬 讚讗 注拽讗 讜讻讜'. 诪讛 砖诇讗 讞砖讜 讛诐 注诇 砖拽专讗 诇讛谉 专砖注讬诐 讜诇讗 讞砖讜 专拽 注诇 砖拽专讗 诇讛谉 专讜注讬 讘拽专 讗驻砖专 砖诇讗 讛讙讬讚讜 讛砖讜诪注讬诐 诇讛谉 砖拽专讗 讗讜转谉 专砖注讬诐 讜注讜讚 讬砖 诇讜诪专 讚讜讚讗讬 讛拽驻讬讚讜 注诇 专"诇 讙诐 讘讝讛 讗诇讗 砖注诇 专"讬 讛拽驻讬讚讜 讙"讻 诇诪讛 诪转讞诇讛 砖拽专讗 讗讜转谉 专讜注讬 讘拽专 诇讗 讗"诇 讜诇讗 诪讬讚讬 注讚 诇讘住讜祝 砖拽专讗 讗讜转谉 专砖注讬诐 砖讗"诇 专"讬 讚讗 注拽讗 讜注"讝 讛砖讬讘 诇讛谉 专"讬 讜讗讬 拽专讬 诇讻讜 专讜注讬 爪讗谉 讻讜' 专"诇 讚注"讝 讗讬谉 诇讻诐 诇讛拽驻讬讚 讚诪爪讬谞讜 讚转"讞 诪拽驻讞讬谉 讜诪讛谞讚讝讬谉 讝讛 讗转 讝讛 讘讛讗讬 诇讬砖谞讗 讻讚讗诪专讬' 驻"拽 讚讬讘诪讜转 讚讗"诇 讬讜谞转谉 讘谉 讛专讻讬谞住 诇专"注 讗转讛 注拽讬讘讗 砖砖诪讱 讛讜诇讱 诪住讜祝 注讜诇诐 注讚 住讜驻讜 讜注讚讬讬谉 诇讗 讛讙注转 诇专讜注讬 讘拽专 讜讗"诇 讗驻讬诇讜 诇专讜注讬 爪讗谉 讜讚讜"拽:


砖讘谞讗 讛讜讛 讚专砖 讘讬"讙 讻讜'. 讘讬讗讜专 讛诪讗诪专 讻讬 住谞讞专讬讘 讞专祝 诪注专讻讜转 讗诇讛讬诐 讞讬讬诐 讻诪"砖 讘讬讚 诪诇讗讻讬讱 讞专驻转 讜注"讻 砖讘谞讗 讜住讬注转讜 砖讘讗讜 诇讛砖诇讬诐 注诪讜 讛讬讜 诪讞砖讘讜转诐 诇专注讛 注诇 讛' 讜讻讗诇讜 讞砖讘 诇注讘讜讚 注"讝 讚讗诪专讬' 诪讞砖讘讛 专注讛 讘注"讝 讛拽讘"讛 诪爪专驻讛 诇诪注砖讛 讜注"讻 讗祝 砖讛讜讗 讜住讬注转讜 讛讬讜 专讜讘谉 砖诇 讬砖专讗诇 讗讬谉 讛讜诇讻讬谉 诇专注讛 讗讞专 讛专讜讘 讗讘诇 砖讘谞讗 讟注讛 讘讻诇 讝讛 讜讻转讘 诇住谞讞专讬讘 讻讬 住讬注转讜 砖讛讜讗 讛专讜讘 讛砖诇讬诪讜 讜诪讬讬转讬 诪讛讗讬 拽专讗 讻讜谞谞讜 讞爪诐 注诇 讬转专 讜讙讜' 诪诇转 讬转专 讘诪拽讜诐 讛讝讛 讛讜讗 诪诇' 讬讜转专 讻诇讜诪专 砖讻转讘 诇讜 讻转讘 讜驻转拽讗 讘讞抓 砖讛讜讗 讜住讬注转讜 讬转专 注诇 讞讝拽讬讛 讜住讬注转讜 讜讗诪专 砖注"讻 讛讬讛 讬专讗 讞讝拽讬讛 讻讜' 砖讛讬讛 讛讜讗 讜住讬注转讜 讬讜转专 讘讗 讛谞讘讬讗 讜讗诪专 诇讜 诇讗 转讗诪专讜谉 拽砖专 讜讙讜' 讻讬 讛拽砖专 讛讝讛 砖讛讬讛 诇讛诐 注诐 住谞讞专讬讘 讗讬谉 讛拽讘"讛 诪谉 讛诪谞讬谉 讛专讜讘 砖诇讛谉 讜讻讬谞讜讬 讚讗讬谞讜 诪谉 讛诪谞讬谉 讻讜' 拽讗讬 注诇 讛拽讘"讛 砖讛讜讗 讗讬谞讜 诪谉 讛诪谞讬谉 砖诇讛诐 讻讬 讘讬讚 诪诇讗讻讬讜 讞专祝 讗诇讛讬诐 讗讘诇 讛讜讗 讬转讘专讱 讘"讛 讘诪谞讬谉 砖诇讱 讜讗讬谉 诇讱 诇讞讜砖 注诇 拽砖专 诪谞讬讬谞诐 砖讛讜讗 讛专讜讘 讻讬讜谉 砖讗讬谉 讛拽讘"讛 讘拽砖专 诪谞讬讬谞诐 讜讗"诇 讛谞讘讬讗 诪讛 诇讱 驻讛 讻讜' 诇驻讬 砖讬砖 诇驻注诪讬诐 诇讗讚诐 砖讬转讜祝 讜讬讞讜住 诪讛 诇讗讚诐 讗讞讚 诪爪讚 讛砖转讜祝 砖讛讜讗 讜讗讞专 讛诐 讘诪注诇讛 讗讞转 讜讙诐 诪爪讚 讬讞讜住 讗讘讜转 讜注"讻 讗"诇 讗诐 讘讗转 诇讞爪讜讘 诇讱 拽讘专 讻讗谉 诪爪讚 砖讬转讜祝 讛诪注诇讛 诪讛 诇讱 驻讛 砖讗讬谉 讗转讛 讘诪注诇讛 讝讜 砖诇讗 讘讗转 诇诪注诇转 讛诪诇讻讜转 讜讗讬谉 讻讗谉 专拽 拽讘专讬 诪诇讻讬诐 讜讗诐 诪爪讚 讬讞讜住 讗讘讜转 诪讬 诇讱 驻讛 砖拽讘讜专 砖诐 砖讙诐 讗转讛 专讜爪讛 诇讬拽讘专 讗爪诇讜 砖讛专讬 讗讬谉 讗转讛 讘谉 诪诇讱. 讜注谞讬谉 砖讗诪专讜 讟诇讟讜诇讗 讚讙讘专讗 拽砖讛 讻讜' 诇讻讗讜专讛 谞专讗讛 诇驻专砖 注诇 讟诇讟讜诇 讚专讱 砖诇 讗讬砖 砖讛讜讗 拽砖讛 诪讚讗转转讗 讻讚讗诪专讬' 讘注诇诪讗 讗砖讛 讻诇讬 讝讬讬谞讛 注诇讬讛 讜转诪爪讗 诪专讞诪讬诐 讬讜转专 诪谉 讛讗讬砖 讗讘诇 讘驻专拽 讛讗砖讛 砖谞转讗专诪诇讛 诪讜讻讞 讚讗驻讬诇讜 讘注讬专 讗讞讚 讗诪专讜 讚拽砖讛 讟诇讟讜诇讗 讚讗讬砖 讬讜转专 诪谉 讛讗砖讛 讜爪专讬讱 讟注诐. 讜砖讗诪专 砖驻专讞讛 讘讜 爪专注转 讻讜' 讬"诇 注"驻 诪"砖 诇讘 讞讜专砖 诪讞砖讘讜转 讗讜谉 讝讛 注讜讝讬讛 讜讙讜' 讜讻转讬讘 讜讬谞讙注 讛' 讗转 讛诪诇讱 讙讜' 讙诐 讝讛 砖讘谞讗 讛讬讛 讞讜专砖 诪讞砖讘讜转 讗讜谉 讜讙讜' 讜讻讚讗诪专讬谞谉 讗诇讜 诪讞砖讘讜转 砖诇 讗讜转讜 讛专砖注 讻讜' 讜讗诪专 爪谞讜祝 讬爪谞驻讱 讻讚讜专 讜讙讜' 讻诇 讝讛 诇砖讜谉 讛诪拽专讗 讛讜讗 讜诇讻讗讜专讛 诇讗 讚专讬砖 讘讬讛 诪讬讚讬 讜讬砖 诇驻专砖 讚讻诇 讝讛 砖讗诪专 讛讜讗 讘拽砖 拽诇讜谉 讻讜' 诇驻讬讻讱 谞讛驻讱 讻讜' 讜转诇讗讜讛讜 讘讝谞讘讬 讻讜' 谞讚专砖 讻讜诇讛 诪讛讗讬 拽专讗 讜讛讜讗 砖讛诪诇讜讻讛 谞拽专讗转 爪谞讬祝 讻诪"砖 讛住专 讛诪爪谞驻转 讜讙讜' 讜谞讗诪专 讜爪谞讬祝 诪诇讜讻讛 讘讻祝 讜讙讜' 讜诪爪讬谞讜 讙"讻 诇砖讜谉 爪谞讬祝 讘住讜住讬诐 讻诪"砖 驻专拽 讻讬爪讚 讛专讙诇 住讜住 砖爪谞祝 讜讘驻' 注"驻 诇讗 转讚讜专 讗诇讗 讘诪拽讜诐 讚爪谞讬祝 住讜住讬讗 讜讝"砖 讛讜讗 讘拽砖 拽诇讜谉 讘讬转 讗讚讜谞讬讜 诇讛住讬专讜 诪诪诇讜讻讛 讜诇转转 注诇讬讜 爪谞讬祝 讛诪诇讜讻讛 讜谞讛驻讱 诇讜 讗讜转讜 爪谞讬祝 诪诇讜讻讛 诇拽诇讜谉 讚讛讬讬谞讜 爪谞讬驻转 讛住讜住讬诐 砖诪讙专专讬谉 讗讜转讜 讘讛诐 讜讗诪专 讻讚讜专 讗诇 讗专抓 专讞讘转 讜讙讜' 讻诇讜诪专 讻诪讜 砖讛讻讚讜专 诪讟诇讟诇 注爪诪讜 注诇 讛讗专抓 专讞讘转 讬讚讬诐 讜诪拽讜诐 砖讜讛 砖讗讬谉 讘讜 讚讘专 讛诪注讻讘 讘讜 讟诇讟讜诇 讛讻讚讜专 讻谉 讬讛讬讛 讟诇讟讜诇讱 注诇 讗专抓 专讞讘转 讜讙讜' 砖讬讛讬讜 诪讙专专讬谉 讗讜转讱 砖诐:





讞讻诪转 砖诇诪讛

转讜住' 讘讚"讛 诇注拽诇 讘讬转 讛讘讚 讻讜' 讜讛讗 讗转注讘讬讚讗 诪讞砖讘转讜 讻讜'. 谞"讘 驻讬专讜砖 讗注"讙 讚拽砖讬 诇讬讛 砖讬转拽诇拽诇 讬讜转专 诪"诪 诪注讟 爪讜诪讞 讜讛讜讛 讻谞讜讟注 讗讘诇 讙讘讬 砖讘讬注讬转 爪专讬讱 砖讬砖讘讬讞 讛拽专拽注 讜讬转拽谉 讘讝讛 讬讜转专 讜讚讜"拽 (注讬讬谉 讘诪讛专砖"讗):





专砖"砖

讙诪专讗 讗诇讗 讛讗 讗诪专 诇讛讜 讘专讬砖讗. 讻爪"诇:



砖诐 讗诪专讜 诇讬讛 拽专讬 诇谉 专讜注讬 讘拽专 讜诇讗 讗诪专 诇讬讛 诪专 讜诇"诪. 讻爪"诇:



转讚"讛 诇注拽诇. 注讬' 专砖"讗. 讜拽"诇 注诇 讙讬专住转讜 讜驻讬专讜砖讜 讻讬讜谉 讚注爪讬诐 讗讬谉 讘讛谉 拽讚讜砖转 砖讘讬注讬转 (住讜讻讛 诪) 诪讛讬讻讗 转讬转讬 诇讗住讜专 讘讛诐 拽爪讬专讛 讻诇诇. 讜讬"诇:





讛讙讛讜转 讬注讘"抓

讙诪专讗 砖诇驻讜讛 诇讚专讙讗 诪转讜转讬讛. 谞状讘 砖讗讬谉 注讜诇讬谉 诇讛 讗诇讗 讘诪讝讜诪谞讬谉 [诇注讬诇 讬"讗 讗'] 诪讬讛讜 诇驻诪状砖 转讜住' 讚讞砖讜讘 讘注诇诪讗 注讘讚讜 讬"诇 讚专讗讜讬 讛讬讛 诇注诇讜转 注诪讛诐 (讜讻讚诪讜讻讞 谞诪讬 诪讚讗诪专 讗讝讬诇 讗讞讝讬 讜讗讬 诇讗 讛讜讬 专砖讗讬 讛讬讻讬 讗诪专 讗讞讝讬) 讗诇讗 砖谞转讬讬专讗讜 砖诇讗 讬讘讜讗 诇讛讟专讬讚诐 注讜讚. 讜诇讻谉 谞转讻注住 注诇讬讛诐:





讘谉 讬讛讜讬讚注

讛值讬 讗指诪址专 诇职讛讜旨 讘旨职专值讬砖讈指讗. 拽砖讗 注讚讬讬谉 转讬拽砖讬 诇诪讛 诇讗 讗诪专讜 讘注讜讘讚讗 讚讻讛谉 讜讝诪专 转讬专讜抓 讝讛 砖讛讜讗 注讜住拽 讘诪诇讗讻讛 砖诇 讙讜讬?
讜谞专讗讛 诇讬 讘住"讚 讚转讬专讜抓 讝讛 讚讜讞拽 诪砖讜诐 讚讗讬谉 讚专讻诐 砖诇 讻讛谞讬诐 诇讛讬讜转 谞砖讻专讬诐 诇注住拽 诪诇讗讻讛 讜讘驻专讟 讗爪诇 讛讙讜讬诐 诪驻谞讬 砖讚专讻谉 诇讛讬讜转 驻专讜砖讬诐 讜诪讜讘讚诇讬诐 讘注讘讜专 讛讟讛专讛 诇砖诪讜专 注爪诪谉 诪讟讜诪讗讛 讗讘诇 转讬专讜抓 '诇职注值拽侄诇' 诪专讜讜讞 讟驻讬 讗诪谞诐 讘注讜讘讚讗 讚讻讛谉 讜讞专砖 讛讬讜 诪讜讻专讞讬诐 诇转专抓 讘讛讻讬 砖讛讬讛 砖讻讬专 诇讙讜讬 讚诇讬转 诇讛讜 砖诐 转讬专讜抓 讗讞专.
讘专诐 讛讗 拽砖讬讗 讻讬讜谉 讚讘讗诪转 注讜讘讚讗 讚讻讛谉 讜讞专砖 讛讜讜转 讘讗讞专讜谞讛 讗诪讗讬 转诇诪讜讚讗 谞拽讬讟 诇讛 讘专讬砖讗? 讜谞专讗讛 诇讬 讘住"讚 诇诇诪讚谞讜 讚注讬拽专 讛拽驻讚转讜 注诇讬讛诐 讜拽专讗诐 '讞植砖讈讜旨讚执讬诐 注址诇 讛址砖旨讈职讘执讬注执讬转' 诪砖讜诐 讛讱 注讜讘讚讗 讚讻讛谉 讜讞专砖 讻讬 注讜讘讚讗 讚讻讛谉 讜讝诪专 讬砖 讟注诐 诇转讬专讜抓 砖诇讛诐 讻讬 讚讘专 讝讛 诪爪讜讬 讜砖讻讬讞 砖专讜爪讛 诇注拽诇 讘讬转 讛讘讚 讗讱 讘讻讛谉 讜讞专砖 讛转讬专讜抓 专讞讜拽 诪讗讚 讻讚讗诪专谉 讚讗讬谉 讚专讻谉 砖诇 讻讛谞讬诐 诇讛讬讜转 谞砖讻专讬诐 诇注住拽 诪诇讗讻讛 讗爪诇 讗讞专讬诐 讜讻诇 砖讻谉 讗爪诇 谞讻专讬诐 诪驻谞讬 砖讛诐 讗讜讻诇讬诐 转专讜诪讛 讜讞诇讛 讜爪专讬讻讬谉 诇讛讬讜转 砖诪讜专讬诐 讘讟讛专讛 讜诪讛 讙诐 诪诇讗讻讛 砖诇 讞专讬砖讛 讜讚讗讬 诇讗 讬拽专讘讜 讗诇讬讛 讻讬 讬讞讜砖讜 讗讜诇讬 讬砖 注爪诪讜转 讗讚诐 拽讘讜专讬诐 讘拽专拽注 讜讬转讙诇讜 讘讞专讬砖转 讛拽专拽注 讜讬讟诪讗讜 讘讛诐 诇讻讱 讛拽驻讬讚 讘讛讗讬 注讜讘讚讗 讟驻讬 讜诇讛讻讬 谞拽讬讟 诇讛 转诇诪讜讚讗 讘专讬砖讗 诇诇诪讚谞讜 讚注讬拽专 讛拽驻讬讚讛 讗砖专 讗讞专 讻讱 拽专讗诐 诇驻谞讬 专讘讬 讬讜讞谞谉 讞砖讜讚讬谉 注诇 讛砖讘讬注讬转 讛讬转讛 讘注讘讜专 讝讗转 讛诪注砖讛 讚讻讛谉 讜讞专砖.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 讗诪专 砖讛讜讗 讛拽驻讬讚 注诇讬讛诐 讗讞专 讻讱 砖拽专讗诐 '讞植砖讈讜旨讚执讬诐 注址诇 讛址砖旨讈职讘执讬注执讬转' 讘注讘讜专 注讜讘讚讗 讚讻讛谉 讜讞专砖 讜讛讬讬谞讜 砖注砖讜 转讬专讜抓 诇讝讛 讛讻讛谉 讜诇讗 讞拽专讜 讜讚专砖讜 注诇讬讜 讗诐 讗诪转 讛讜讗 砖注讜住拽 讘拽专拽注 砖诇 讙讜讬 讻讬 讝讛 讗驻砖专 诇讛诐 诇讘专专 砖讬砖讗诇讜 诪讗讞专讬诐 讜讻讬讜谉 讚注砖讜 诇讜 讛转讬专讜抓 讜讛诇讻讜 诇讛诐 讘诇转讬 讞拽讬专讛 讜讚专讬砖讛 讛拽驻讬讚 注诇讬讛诐 讜拽专讗诐 '讞植砖讈讜旨讚执讬诐 注址诇 讛址砖旨讈职讘执讬注执讬转' 讗讘诇 讘注讜讘讚讗 讚讻讛谉 讜讝诪专 砖注砖讜 诇讜 转讬专讜抓 诇注拽诇 讘讬转 讛讘讚 讛讜讗 爪专讬讱 讗讬谉 讘讬讚诐 诇讘专专 讛讚讘专 砖讬砖讗诇讜 诪讗讞专讬诐 讚讗讬谉 讗讚诐 讬讜讚注 诪讛 讻讜谞转讜 讜讛讜讗 讜讚讗讬 讬讗诪专 诇职注值拽侄诇 讘旨值讬转志讛址讘旨址讚 讛讜旨讗 爪指专执讬讱职' 讻讚讬 诇驻讟讜专 注爪诪讜 注讚 讻讗谉 讚讘专讬讜 谞专"讜.



诪址讗讬 "拽侄砖讈侄专 专职砖讈指注执讬诐"? 砖讈侄讘职谞指讗 讛植讜指讛 讚旨指专执讬砖讈 讘旨执转职诇值讬住址专 专执讘职讜指转指讗, 讞执讝职拽执讬旨指讛 讛植讜指讛 讚旨指专执讬砖讈 讘旨职讞址讚志住址专 专执讘职讜指转指讗 (讬砖注讬讛 讞, 讬讘). 谞专讗讛 诇讬 讘住"讚 砖讘谞讗 谞转讙讗讛 讜诪专讚 讘讗讚讜谞讜 讘砖讘讬诇 砖专讗讛 砖转讬 讬砖讬讘讜转 讛讜讗 讬转专 注诇讬讜 讜谞专诪讝 讝讛 讘砖诪讜 砖讈侄讘职谞指讗 讗讜转讬讜转 '讘' 砖谞讗' 讻诇讜诪专 讘注讘讜专 讬转专讜谉 砖转讬 讬砖讬讘讜转 砖谞讗 讗转 讗讚讜谞讜 讜诪专讚 讘讜 '讜职讻旨指转址讘 驻旨执转职拽指讗 讜职砖讈指讚指讗 讘旨职讙执讬专指讗' 谞专诪讝 讝讛 讙诐 讻谉 讘旨职讙执讬专指讗 砖讛讜讗 '讬志讙 专讗' 讻诇讜诪专 专讗讛 砖讬砖 诇讜 砖诇砖志注砖专讛 讬砖讬讘讜转 讜诇讻讱 谞转讙讗讛 讜'专讗' 砖讜专砖 专讗讛 讜注诇 讝讛 谞转谞讘讗 讚讜讚 讛诪诇讱 注"讛 讻旨讜止谞职谞讜旨 讞执爪指旨诐 注址诇 讬侄转侄专 (转讛诇讬诐 讬讗, 讘) 砖砖诇讞 驻转拽讗 讘讞抓 讛讜讗 讛讙讬专讗 诇诪专讜讚 讘砖讘讬诇 讬转专 砖讛讬讛 诇讜 讘讬砖讬讘讜转 注诇 讞讝拽讬讛讜 讛诪诇讱.
讜讛谞讛 诪住驻专 砖诇砖志注砖专讛 讝讛 砖谞转讙讗讛 讘讜 谞讛驻讱 诇讜 诇讗讜转讬讜转 '讗讜止讘值讚' [13] 讻讬 讛讜讗 诪住驻专 讬"讙. 讗讬 谞诪讬 谞转讙讗讛 注诇 砖专讗讛 讬砖 讘砖诪讜 [砖讈侄讘职谞指讗=353] 讬转专讜谉 注诇 诪住驻专 砖诐 讞执讝职拽执讬旨指讛 [130] 讻诪谞讬谉 讗址讘职专值讱职 [353-130=223] 讜讛讜讗 讛诪注诇讛 砖诇 讬讜住祝 讛爪讚讬拽 注"讛 讚讻转讬讘 讜址讬执旨拽职专职讗讜旨 诇职驻指谞指讬讜 讗址讘职专值讱职 (讘专讗砖讬转 诪讗, 诪讙) 讜转专讙讜诪讜 讚讬谉 讗讘讗 诇诪诇讻讗 讜讞砖讘 讙诐 讛讜讗 讬讝讻讛 诇讻讱.



讟执诇职讟讜旨诇指讗 讚旨职讙址讘职专指讗, 拽指砖讈侄讛 诪执讚旨职讗执讬转旨职转指讗 (讬砖注讬讛讜 讻讘, 讟讝). 谞专讗讛 诇讬 讘住"讚 讛讗讬 讟执诇职讟讜旨诇指讗 拽讗讬 注诇 讛讙诇讙讜诇 讻讬 讛讗砖讛 讗祝 注诇 驻讬 砖诪转讙诇讙诇转 讙诇讙讜诇讬讛 诪讜注讟讬谉 诪驻谞讬 砖驻讟讜专讛 诪诪爪讜讜转 注砖讛 砖讛讝诪谉 讙专诪讗 讜讙诐 驻讟讜专讛 诪讘讬讟讜诇 转讜专讛 讜讙诐 讗讬谉 诇讛 注讜谉 拽专讬 讜砖讻讘转 讝专注 诇讘讟诇讛 讜讗讬谉 讘讬讚讛 注讜谉 讙讝诇 讜讙谞讬讘讛 讜讞诪住 讜砖讘讜注转 砖拽专 讜讛砖讙转 讙讘讜诇 讜讻讬讜爪讗 诪驻谞讬 砖讗讬谉 诇讛 注住拽 砖诇 诪砖讗 讜诪转谉 讘砖讜拽 讗诇讗 讬讜砖讘转 讘讬专讻转讬 讘讬转讛, 讗讘诇 讛讗讬砖 讬砖 诇讜 讙诇讙讜诇讬诐 专讘讬诐 讜讙诐 诪砖讜谞讬诐 诇讞讜诪专 讛注讜谞讜转 讜诇讻谉 讗诪专 讟执诇职讟讜旨诇指讗 讚旨职讙址讘职专指讗 拽指砖讈侄讛 诪执讚旨职讗执讬转旨职转指讗 讜讘讗 讛谞讘讬讗 诇讜诪专 诇砖讘谞讗 讗诇 转讞砖讜讘 诪讬转讛 讗讞转 转诪讜转 讘注讜谞讬讱 讗诇讗 诪讟诇讟诇讱 讟诇讟讜诇 讙讘专 专爪讜谞讜 诇讜诪专 讬讙诇讙诇讱 讙诇讙讜诇讬诐 专讘讬诐 讜讘讻诪讛 诪讬转讜转 诪砖讜谞讜转 转诪讜转 讘讛谉.
讜诪讛 砖讗诪专 专讘讬 讬讜住讬 诪职诇址诪旨值讚 砖讈侄驻旨指专职讞指讛 讘旨讜止 爪指专址注址转 谞专讗讛 讛讟注诐 诪讚讛 讻谞讙讚 诪讚讛 讛讜讗 讛讬讛 注讜住拽 讘转讜专讛 讜讛讬讛 讞讜砖讘 讘注住拽讜 讘转讜专讛 诪讞砖讘讜转 专注讜转 注诇 讞讝拽讬讛 讛诪诇讱 注"讛 讜住讬讬注转讜 讚谞诪爪讗 讘讝讛 讛讙讘讬专 拽诇讬驻转 砖讜专 讜讞诪讜专 讚讻转讬讘 诇止讗 转址讞植专止砖讈 讘职旨砖讈讜止专 讜旨讘址讞植诪止专 讬址讞职讚指旨讜 (讚讘专讬诐 讻讘, 讬) 讻讬 讛砖讜专 讟讛讜专 讜讞诪讜专 讟诪讗 诇讻讱 诇拽讛 讘'爪指专址注址转' [760] 砖讛讬讗 诪住驻专 '砖讈讜止专 讞植诪讜止专' [760].





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"诇 讜讗讬 拽专讬 诇讻讜 专讜注讛 爪讗谉. 注讬讬谉 注"讝 讚祝 谞讟 注"讗 转讜住' 讚"讛 讚讗专"讬:





注专讜讱 诇谞专

讘讙诪专讗 讚转谞谉 住讗讛 转专讜诪讛: 谞专讗讛 讚讙专住讬谞谉 讚转谞讬讗 讻讬 讗讬谉 讝讛 诪砖谞讛 讘砖讜诐 诪拽讜诐:



谞讞砖讚讜 讻讛谞讬诐 诇砖讘讬注讬转: 讛讗 讚注讜讘专 注诇 注砖讛 讚诇讗讻诇讛 讜诇讗 诇讛驻住讚 讻讚讗诪专讬谞谉 住驻"讗 讚讘讻讜专讜转 诪拽诪讬 讛讗讬 注砖讛 讙讜驻讗 讚砖诪讗 讬注讘讜专 讛讻讛谉 注诇讬' 讜讻讬 住驻拽 讝讛 诪讜爪讬讗 诪讬讚讬 讜讚讗讬 爪"诇 讚注砖讛 讚讜诇讗 诇讛驻住讚 诇讗 砖讬讬讱 专拽 讗诐 诪驻住讬讚 讗讜转谉 讘讬讚讬诐 讜诇讗 讘砖诪谞讬讞讜 诇讬专拽讘 讜诇讬驻住讚:



讜讗讬 拽专讜 诇讻讜 专讜注讬 爪讗谉: 驻讬' 讚专讜注讬 爪讗谉 讙专注 讟驻讬 诪专讜注讬 讘拽专 讚讘专讜注讬 讘拽专 讬讻讜诇 诇转专抓 讚讘专讬讜 讚诪讙讚诇讬 讘拽专 拽讗诪专 讻诪讜 讚讙诐 专讘讗 诇注讬诇 拽专讬 诇诪讙讚诇讬 讘拽专 专讜注讬 讘拽专 讜讘诪讙讚诇讬 讘拽专 讗讬谉 砖诪抓 驻住讜诇 讚讛讗 讻砖专讬诐 讛诐 诇注讚讜转 讻诪讬诪专讗 讚专讘讗 讚诇注讬诇 讚专讜注讬 讘讛诪讛 讙住讛 讻砖专讬诐 讗诇讗 讗驻讬诇讜 拽专讜 诇讻讜 专讜注讬 爪讗谉 讚诪诪谞"驻 讗讬讻讗 砖诪抓 驻住讜诇 讚讙诐 诪讙讚诇讬 讘讛诪讛 讚拽讛 驻住讜诇讬诐 讜讻"砖 专讜注讬诐 讙"讻 诇讗 讬讚注转讬 诪讛 讗诪讬谞讗 诇讬讛:



讘转讜住驻转 讚"讛 诪砖专讘讜 讛讗讜谞住讬谉. 讜讬"诇 讚诪讬讬专讬 讘砖讘讬注讬转 讘讝诪谉 讛讝讛: 讛专讗讘"讚 驻"讗 诪讛' 砖诪讬讟讛 讻转讘 讚诪讬讬专讬 讘诪拽讜诪讜转 讚诇讗 讗住讜专 专拽 诪讚专讘谞谉 讜讘讝讛 讙"讻 诪转讜专抓 拽讜砖讬转 讛转讜住' 讗讻谉 讚注转 讛专诪讘"诐 砖诐 谞专讗讛 讚住讜讘专 讻转讬专讜抓 讛砖谞讬 砖诇 讛转讜住' 讚讻讗谉 讜讘讝讛 诪讬讜砖讘 讛砖讙转 讛专讗讘"讚 砖诐 讜诇讻谉 驻讬专砖 讗专谞讜谞讗 注诇 讞讬诇讜转 讛诪诇讱 砖讘讝讛 砖讬讬讱 住讻谞转 谞驻砖讜转 讻讬 讬讛专讙讜讛讜 讗诐 诇讗 讬转谉 诇讛诐 讚讬 讞拽诐 讗讘诇 讘诪住 诇讗 砖讬讬讱 住讻谞转 谞驻砖讜转 讗诐 诇讗 讻诪讜 砖谞讚讞拽讜 讛转讜住' 诇讜诪专 讚讬诪讜转 讘转驻讬住转 讛诪诇讱 讗讘诇 讛专讗讘"讚 砖驻讬专砖 讗讜转讜 注诇 诪住 讚讘讝讛 诇讬讻讗 驻拽讜讞 谞驻砖讜转 驻讬专砖 讚讗讬讬专讬 讘讞讜"诇:





诪专讗讬转 讛注讬谉

专讘讬 讞讬讬讗 讘专 讝专谞讜拽讬 讜专讘讬 砖诪注讜谉 讘谉 讬讛讜爪讚拽 讛讜讜 拽讗讝诇讬 诇注讘专 砖谞讛 讘注住讬讗 讜讻讜'. 讛拽砖讜 讛转讜住驻讜转 讚注住讬讗 讞"诇 讜转讬专爪讜 讚诇注讘专 专"诇 诇讞砖讜讘 讜讛讻讬 诪砖诪注 诪讚拽讗诪专 讻讛谉 讜讞讜专砖 诪砖诪注 讚砖讘讬注讬转 讛讬转讛 讜讗讬谉 诪注讘专讬谉 砖谞讛 讘砖讘讬注讬转 注讻"讚. 讜拽"拽 讚讛讗 诪讜讻讞 讘砖诪注转讬谉 讚讛讬讜 诪注讘专讬谉 诪诪砖 诪讚拽讗诪专 专"诇 讛转诐 讛讚讜专 专讘谞谉 讗讬诪谞讜 讜注讘专讜讛 诇讛讛讬讗 砖转讗 讛讻讗 拽砖专 专砖注讬诐 讜讻讜' 讜讬砖 诇讬砖讘 拽爪转 讚讗注"讙 讚诇讗 讛讬讜 诪注讘专讬谉 讘讜 讘驻专拽 讚砖讘讬注讬转 讛讬讗. 诪"诪 诪讜讻专讞 讚讛讗讬 讞讜砖讘谞讗 讗讛谞讬 诇砖转讗 讚讗转讬讗 讜住诪讻讬 专讘谞谉 注诇 讞砖讘讜谉 讝讛 诇注讘专 诇砖谞讛 讛讘讗讛 讜注诇 讝讛 拽讗诪专 专"诇 讚讗讬谉 诇住诪讜讱 注诇讬讛诐 讻诇诇 讜讘讛讗 谞讬讞讗 讚诇讗 讗砖讻讞谉 讚专讘讬 讬讜讞谞谉 讞砖 诇讚讘专讬 专"诇 讚讗驻讬诇讜 谞讜讚讛 诇专"诇 讚讗讬谞诐 讻砖专讬诐 诇砖谞讛 讛讘讗讛 专讘谞谉 讬注讬讬谞讜 讛讟讘 讘讻诇 讛驻专讟讬诐. 讗讘诇 讛驻砖讜讟 讛讜讗 讚专讘讬 讬讜讞谞谉 诇讗 讞砖 诇讚讘专讬 专"诇 讚讛诐 讛讜讞讝拽讜 讘注讬谞讬讜 诇讻砖专讬诐 讜砖驻讬专 拽讗诪专讬 诇讬讛 讚讬砖 诇讚讜谉 诇讻祝 讝讻讜转 讜讚讬诇诪讗 讗讙讬住讟讜谉 讜讻讜' 讜诪讬 砖讚谉 诇讻祝 讝讻讜转 诇住转诐 讗谞砖讬诐 诪爪讜讛 拽注讘讬讚 讜专讘讬 讞讬讬讗 讜专"砖 讘谉 讬讛讜爪讚拽 专讘谞谉 拽讚讬砖讬 讻砖专讬诐 讜讟讜讘讬诐 讜专"诇 讗讙讘 专转讞讬讛 砖讝诇讝诇讜 讘讜 讜砖诇驻讜讛 诇讚专讙讗 诪转讜转讬讛 拽讗诪专:


讗诪专 专讘讬 讬讜讞谞谉 讚讗 注拽讗. 讻诇讜诪专 讚诪讛 砖讗诪专 讙' 专讜注讬 讘拽专 讬砖 诇讛诇讬抓 讟讜讘 讘注讚 专"诇 讚讻讬讜谉 讚讛诐 讛转讞讬诇讜 诇讝诇讝诇 讘讜 讚砖诇驻讜 诇讚专讙讗 诪转讜转讬讛 砖专讬 诇讬讛 诇讝诇讝诇 讟驻讬 讻诪讜 砖讻转讘讜 讛驻讜住拽讬诐. 讗讘诇 讻讬 拽讗诪专 拽砖专 专砖注讬诐 讚讛讜讗 讝诇讝讜诇 讬转专 诪讗讚 讚讗 注拽讗 讜诪"诪 诇讗 讙注专 讘专"诇 讜诇讗 诪讬讞讛 讻讚讗讬讘注讬 诇讬讛 讜诇讗 讗诪专 诇讬讛 诇专"诇 诇讘拽砖 诪讟讜 诪讬谞讬讬讛讜 诪驻谞讬 砖讬砖 诪拽讜诐 诇讛诇讬抓 讘注讚 专"诇 讻诪讜 砖谞讘讗专 讘住"讚:





驻转讞 注讬谞讬诐

专讘讬 讞讬讬讗 讘专 讝专谞讜拽讬 讜专' 砖诪注讜谉 讘专 讬讛讜爪讚拽 讛讜讜 拽讗讝诇讬 诇注讘专 砖谞讛 讘注住讬讗. 讻转讘讜 讛转讜住' 讜讗"转 讛讬讗讱 诪注讘专讬谉 讘注住讬讗 讚讛讬讗 讞"诇 讜讬"诇 讚诇注讘专 讛讬讬谞讜 诇讞砖讜讘 讜讻讜' 注"砖. 讜讛专讘 注讬讜谉 讬注拽讘 转讬专抓 砖讛诐 讛诇讻讜 诇注讘专 砖谞讛 讘讗"讬 讜讛讗 讚拽讗诪专 讘注住讬讗 讛讬讬谞讜 讚讘注住讬讗 驻讙注 讘讛讜 专"诇 讘讗诐 讛讚专讱 讜讗讝诇 注诪诐 诇讗"讬 讜转讚注 砖讻谉 讛讜讗 讚讗诐 讛讬讜 讘注住讬讗 转讜讱 讛注讬专 讗讬讱 专讗讛 讞讜专砖 讘砖讚讛 讜讝讜诪专 讜讻讜' 注"砖 讜讗讬谞讜 诪讞讜讜专 讚讗诐 讻讚讘专讬讜 讛讜诇"诇 驻讙注 讘讛讜 专"诇 讘注住讬讗. 讜注讜讚 谞注诇诐 诪诪谞讜 讚讘注住讬讗 讛讬讜 诪注讘专讬谉 砖谞讬诐 讻讚讗诪专讬谞谉 驻"讘 讚诪讙讬诇讛 讚祝 讬"讞 诪注砖讛 讘专"诪 砖讛诇讱 诇注讘专 砖谞讛 讘注住讬讗 讜诇讗 讛讬讛 砖诐 诪讙讬诇讛 讜讻讜' 讗诇诪讗 讚讘注住讬讗 讛讬讜 诪注讘专讬谉. 讗诇讗 讚注诇 专"诪 诇讗 拽"诇 讗讬讱 注讬讘专 讘讞"诇 讚讬"诇 讚诇讗 讛谞讬讞 讻诪讜转讜 讘讗专抓 讻讚讗诪专讬谞谉 讘砖讬诇讛讬 讘专讻讜转 注诇 专' 注拽讬讘讗. 讗诪谞诐 讛讻讗 拽砖讬讗 诇讛讜 讚诪砖诪注 讚专' 讬讜讞谞谉 讜专"诇 讙讚讜诇讬诐 诪讛诐 讜讻诪讜 砖讘讬讗专讜 转讜住' 讚讘专讬讛诐 讘讘转专讗 讚祝 谞"讜 注"讗 讜讘讬讘诪讜转 讚祝 拽讟"讜 注"讗. 讙诐 讛讛讻专讞 砖讻转讘 讛专讘 讛谞讝讻专 讚讗诐 讛讬讜 讘注住讬讗 讘转讜讱 讛注讬专 讗讬讱 专讗讜 讜讻讜' 转讬诪讛 注诇讬讜 讚讛驻砖讟 讛讜讗 讚讛讬讜 讛讜诇讻讬谉 诇注住讬讗 讜注讚 砖讛诐 讛讜诇讻讬诐 讘讚专讱 讛诪讛 专讗讜 诪注砖讛 讞专"砖 讜诪讬谞讗 讚讝诪"专 讜讗讞"讱 讘讗讜 诇注住讬讗:


拽专讬 诇谉 专讜注讬 讘拽专 讜诇讗 讗诪专 诇讬讛 诪专 诪讬讚讬. 讗讬谉 专"砖 讘谉 讬讛讜爪讚拽 讝讛 专讘讬讛 讚专' 讬讜讞谞谉 讜讻诪"砖 讛转讜住' 讘谞讚讛 讚祝 讬讜"讚 讚讗讬 讛讜讛 专讘讬讛 讛讬讛 诪讜讞讛 诇专"诇 诇讻讘讜讚 专讘讜 讗诇讗 转专讬 讛讜讜 讜讻"讻 讘砖讗专 讚讜讻转讬. 讜诪讛 砖讛讜讻讬讞 讘住讚专 讛讚讜专讜转 讛讻讬 讚祝 拽谞"讜 注"讚 诪讚讗诪专讬 诇专' 讬讜讞谞谉 诪专 讗讬谞讛 讛讜讻讞讛 讚讻转讘讜 讛转讜住' 讘砖讘讜注讜转 讚祝 诪"讝 讚讛专讘 拽专讬 诇转诇诪讬讚讬讜 专讘讜转谞讜 讜讻谉 讝讻讜专谞讬 砖讻转讘 诪专谉 诪讛专"讬 拽讗专讜 讘讻诇诇讬 讛讙诪专讗 讚讗砖讻讞谉 讚讗驻讬诇讜 诇讗讬谞讬砖 讚注诇诪讬 拽专讬 讘砖"住 诪专. 讛谉 讗诪转 讚讗讬讻讗 诪"讚 讚讗讬谉 讛专讘 拽讜专讗 诇转诇诪讬讚讜 诪专 讜注讬讬谉 讘住驻专 拽讜诇 讘谉 诇讜讬. 讗诪谞诐 谞专讗讛 讚讛讬讻讗 砖讛转诇诪讬讚 讙讚诇 诪讗讚 讘转讜专讛 讻讬 专' 讬讜讞谞谉 讜讘讜 讘驻专拽 讚讗驻讬诇讜 专"诇 转诇诪讬讚讜 讗诪专 注诇讬讬讛讜 讛讻讬 诇讻"注 讛专讘 拽讜专讗 诪专 诇诪讬 砖讛讬讛 转诇诪讬讚讜 讻讬讜谉 讚注转讛 讙讚讜诇 讬转专 诪讗讚. 讜诇讛讻讬 讛转讜住' 讛讜讻讬讞讜 诪讚诇讗 诪讬讞讛 讘讻讘讜讚 专讘讜 讚拽专讜 诇讛讜 专讜注讬 讘拽专 讜讗驻讬诇讜 诪"砖 注诇 拽砖专 专砖注讬诐 讚讗 注拽讗 讗诐 讛讬讛 专讘讜 诇讗 讛讬讛 讬讜爪讗 讬"讞 讘讝讛 讜注诪"砖 讘砖讜"转 讘讬转 讬注拽讘 住讬诪谉 诇"讞 讜讗讬谉 诇讛讗专讬讱. 讜注诪"砖 讛专讘 注讬讜谉 讬注拽讘 讜诪"砖 讘注谞讬讜转讬 注诇 讝讛 讘住驻专讬 讛拽讟谉 讘专讻讬 讬讜住祝 讞"诪 住讬诪谉 讻"讘 讚祝 注"讜 住讜祝 讗讜转 讘':


讚专讬砖 讘转诇讬住专 专讘讜讜讗转讗 讞讝拽讬讛 讚专讬砖 讘讞讚 住专 专讘讜讜讗转讗. 讗驻砖专 诇讜诪专 专诪讝 讘住讱 讝讛 讚转诇讬住专 专讘讜讜讗转讗 讻谞讙讚 转诇讬住专 诪讻讬诇谉 讚专讞诪讬. 讜讞讝拽讬讛 讛诪诇讱 注"讛 讛讜讛 讚专讬砖 讘讞讚 住专 诇讘专专 讬"讗 讘讞讬谞讜转 住诪谞讬 讛拽讟专转 讻讬 转讻诇讬转 讛转讜专讛 讜讛诪爪讜讛 诇讘专专 讻谞讜讚注 讜诇讬讞讚 拽讘"讛 讜砖讻讬谞转讬讛 砖讛诐 专讜诪讝讬诐 讜"讛 砖讘砖诐 讛诪讬讜讞讚 讙讬诪讟专讬讗 讬"讗 讜诇讛讜专讜转 讻讬 讻诇 讻讜谞转讜 讗讬谞讜 讗诇讗 诇砖"诐 砖诪讬"诐 拽讘讛"讜 讜讛讬讜 诇讗讞讚讬诐 注诇 讚专讱 诪讛 砖讗诪专 讜讛讟讜讘 讘注讬谞讬讱 注砖讬转讬 砖住诪讱 讙讗讜诇"讛 诇转驻诇"讛:


拽砖专 专砖注讬诐 讗讬谞讜 诪谉 讛诪谞讬谉. 驻讬专砖 诪讛专砖"讗 讚拽讗讬 注诇 讛拽讘"讛 砖讗讬谞讜 诪谉 讛诪谞讬谉 砖诇 专砖注讬诐 讜讗讬谉 诇讞讜砖 讘拽砖专 诪谞讬谞诐 砖讛讜讗 讛专讜讘 讻讬讜谉 砖讛拽讘"讛 讗讬谞讜 讘诪谞讬谞诐 注"砖. 讜讘住诪讜讱 讗诪专讬谞谉 讗诇讜 诪讞砖讘讜转讬讜 砖诇 讗讜转讜 专砖注 讗讬谞谉 谞讛专住讜转 爪讚讬拽 诪讛 驻注诇. 讜讬专讗讛 诇驻专砖 讛诪砖讱 讛谞讬 拽专讗讬 讘讛' 讞住讬转讬 讜讻讜' 诇谞驻砖讬 谞讜讚讬 讛专讻诐 爪驻讜专 讻讬 讛谞讛 讛专砖注讬诐 讬讚专讻讜谉 拽砖转 讻讜谞谞讜 讞讬爪诐 注诇 讬转专 诇讬专讜转 讘诪讜 讗讜驻诇 诇讬砖专讬 诇讘 讻讬 讛砖转讜转 讬讛专住讜谉 爪讚讬拽 诪讛 驻注诇. 讜讬讚讜注 讚讘专讬 谞专讙谉 砖讛讬讜 讗讜诪专讬诐 注诇 讚讛注"讛. 讜讗诪专讜 专讝"诇 讻诇 讛讗讜诪专 讚讜讚 讞讟讗 讗讬谞讜 讗诇讗 讟讜注讛 讚讻转讬讘 讜讛' 注诪讜 讗驻砖专 砖讻讬谞讛 注诪讜 讜讞讟讗 讘讗 注诇 讬讚讜. 讜谞讜讚注 讟注谞转 讛诪讬谉 诇注讘讜讚 注"讝 讻讬 讛诐 讛专讘讬诐 讜讗讞专讬 专讘讬诐 诇讛讟讜转. 讜谞住转专讛 讚注转诐 诪讚讗诪专讬谞谉 讛讻讗 拽砖专 砖诇 专砖注讬诐 讗讬谞讜 诪谉 讛诪谞讬谉 讜专讜讘 砖诇讛诐 诪讗驻住 讜转讛讜 谞讞砖讘讜 讻讬 讗讬谉 讛' 讘拽专讘诐. 讜讝"砖 讘讛' 讞住讬转讬 讘讜 讗讚讘拽 讜讗讞住讛 讻讬 讛' 讘拽专讘讬 讜讝讛 诪讜专讛 砖诇讗 讞讟讗转讬. 讜讗"讻 讗讬讱 转讗诪专讜 诇谞驻砖讬 谞讜讚讬 讛专讻诐 爪驻讜专 讛专 砖诇讻诐 爪驻讜专 谞讚讚转讜 讘注谞讬谉 讘转 砖讘注 讚讗讬讚诪讬 诇讬讛 砖讟谉 讻爪驻讜专转讗 讻诪"砖 讘驻专拽 讞诇拽 (住谞讛讚专讬谉 讚祝 拽"讝.) 讛专讬 讘讛' 讞住讬转讬 讜讗诐 讛' 注诪讬 讜讚讗讬 砖诇讗 讞讟讗转讬 注讚"砖 讜讛' 注诪讜 讗驻砖专 砖讻讬谞讛 注诪讜 讜讻讜'. 讜注转讛 诪讘讬讗 专讗讬讛 诇讚讘专讬讜 讚讛讬讜转 讛' 注诪讜 讛讜讗 讚讘专 讙讚讜诇. 讻讬 讛谞讛 讛专砖注讬诐 砖讘谞讗 讜住讬注转讜 讬讚专讻讜谉 拽砖转 诇住谞讞专讬讘 讻讜谞谞讜 讞讬爪诐 转拽谞讜 讜讻讬讜谞讜 讞讬爪诐 谞讙讚 讞讝拽讬讛 注诇 讬转专 讘讟注谞讛 砖讛诐 专讘讬诐 讻诪"砖 诪讛专砖"讗 诇讬专讜转 讘诪讜 讗讜驻诇 讜讻讜' 讻讬 讛砖转讜转 讗诇讜 诪讞砖讘讜转讬讜 砖诇 讗讜转讜 专砖注 砖讘谞讗 诇讗 讬讛专住讜谉 爪讚讬拽 诪讛 驻注诇 爪讚讬拽讜 砖诇 注讜诇诐 诪讛 驻注诇 讚讗诐 讞"讜 拽砖专 专砖注讬诐 注讜诇讛 诇讞砖讘讜谉 讗"讻 讞"讜 讬注讘讚讜 注"讝 讘讟注谞转 讗讞专讬 专讘讬诐. 讗讱 注转讛 谞转驻专住诐 讚讗祝 讚砖讘谞讗 讜住讬注转讜 专讘讬诐 讻讬讜谉 砖讛拽讘"讛 讗讬谞讜 注诪讛诐 讻诇讗 讛讬讜 讜讬诪注讟讜 讜讬砖讜讞讜. 讜讞讝拽讬讛 讛注"讛 讜住讬注转讜 讛诐 讛专讘讬诐 讜讻诪"砖 诪讛专砖"讗 讜谞诪爪讗 讚诪讬 砖讛拽讘"讛 注诪讜 讛讜讗 讛讞砖讜' 讜诪讝讛 转讚注讜 砖诇讗 讞讟讗转讬 砖讛' 注诪讬 讜讘讛' 讞住讬转讬 讜讗讬谉 讞讟讗 讘讗 注"讬 讜讘"砖 砖诇讬 讛讬讗 讜讚讘专讬 讛讗讜讬讘讬诐 诇注讜 讜讛讬讜 讻诇讗 讛讬讜:





砖注专讬 转讜专转 讘讘诇

(讻讜 讗) 谞讞砖讚讜 讻讛谞讬诐 讗砖讘讬注讬转.鈥斪ё┳� 诇讬 讚诪"诪 讬诪讻专谞讜 诇讻讛谉 讛谞讗诪谉 注诇 讛砖讘讬注讬转 讗讜 讬转谞谞讜 诇讜, 讜诇讗 诪住转讘专 诇讜诪专, 砖讻诇 讛讻讛谞讬诐 - 讜讗驻讬' 讞讘专讬诐 - 讞砖讜讚讬诐 注诇 讛砖讘讬注讬转. 讜讗讜诇讬 讛讟注诐, 砖讗诐 谞转讬专 诇诪讻讜专 诇讞讘专讬诐 讬诪讻讜专 诇讻诇 讻讛谉 砖讛讜讗.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

转讜住' 讚"讛 诪砖专讘讜 讛讗谞住讬谉. 讜讝"诇 讜讬"诇 讚诪讬讬专讬 讘砖讘讬注讬转 讘讝讛"讝 诪讚专讘谞谉 讗讬 谞诪讬 讬"诇 讚驻拽讜讞 谞驻砖 讛讜讗 注讻"诇.
讜谞专讗讛 讚谞讞诇拽讜 讘' 讚讬注讜转 讘转讜住' 讘讚讬谉 砖讘讬注讬转 讘讝讛"讝, 讚诇驻讬 讛转讬专讜抓 讛专讗砖讜谉 砖讘讬注讬转 讘讝讛"讝 谞讜讛讙转 诪讚专讘谞谉, 讜讗讬诇讜 诇驻讬 讛转讬专讜抓 讛砖谞讬 砖讘讬注讬转 讘讝讛"讝 讛讬讗 诪讛"转, 讜讛转讬专讜 诪砖讜诐 驻拽讜讞 谞驻砖. 讜讛谞讛 谞讞诇拽讜 讛专讗砖讜谞讬诐 讘讘讬讗讜专 讛砖讬讟讛 讚砖讘讬注讬转 讘讝讛"讝 讚专讘谞谉, 讚专砖"讬 (讚"讛 驻讜拽讜 讝专注讜) 讜住驻专 讛转专讜诪讛 (砖注专 诪"讛) 住"诇 讚砖讘讬注讬转 讘讝讛"讝 讚专讘谞谉 诪砖讜诐 砖讘讟诇讛 拽讚讜砖转 讛讗专抓, 讚拽讬讬"诇 讻诪"讚 拽讚讜砖讛 砖谞讬讬讛 拽讬讚砖讛 诇砖注转讛 讜诇讗 拽讬讚砖讛 诇注转"诇 (诪讙讬诇讛 讬:). 讗诪谞诐 砖讬讟转 讛专诪讘"诐 (驻"讗 诪讛诇' 转专讜诪讜转 讛"讛) 讛讬讗 讚拽讜讚砖讛 砖谞讬讬讛 拽讬讚砖讛 诇砖注转讛 讜拽讬讚砖讛 诇注转"诇, 讜诇讗 讘讟诇讛 拽讚讜砖转 讛讗专抓, 讜诪"诪 讬"诇 讚砖讘讬注讬转 讘讝讛"讝 诪讚专讘谞谉 诪砖讜诐 讚砖讘讬注讬转 诪讛"转 转诇讜讬 讘讬讜讘诇 (注讬讬谉 讘专砖"讬 讙讬讟讬谉 讚祝 诇讜. 讚"讛 讘砖讘讬注讬转, 讜讘转讜住' 讚"讛 讘讝诪谉 砖讗转讛 诪砖诪讟), 讜讬讜讘诇 讗讬谞讜 谞讜讛讙 讘讝讛"讝 诪讛"转 诪砖讜诐 讚讗讬谉 讻诇 讬讜砖讘讬讛 注诇讬讛 (注讬讬谉 注专讻讬谉 诇讘:), 讜讗祝 讗诐 诇讗 讘讟诇讛 拽讚讜砖转 讛讗专抓 诪"诪 砖讘讬注讬转 讘讝讛"讝 诪讚专讘谞谉. 讜诇讛专诪讘"诐 (驻"讗 诪讛诇' 转专讜诪讜转 讛讻"讜) 砖讘讬注讬转 讘讝讛"讝 讛讬讗 诪讚专讘谞谉 诪讻讬讜谉 讚讘讬诪讬 注讝专讗 讛讬转讛 专拽 讘讬讗转 诪拽爪转 讘谞"讬 诇讗"讬 讜讘注讬谞谉 讘讬讗转 讻讜诇讻诐 讻讚讬 诇讛转讞讬讬讘 诪讛"转 讘砖讘讬注讬转 讜转专讜"诪.
讜讛谞讛 讘砖谞转 转专诪"讟 谞转注讜专专讛 讛砖讗诇讛 诇讙讘讬 讛讬转专 诪讻讬专转 砖讚讜转 讘讗"讬 诇注讻讜"诐 讘砖谞转 讛砖诪讬讟讛, 讛讗诐 诪讜注讬诇 诪讻讬专转 讛砖讚讜转 诇谞讻专讬 诇讛驻拽讬注 诪讚讬谞讬 砖讘讬注讬转, 讜讛专讘讛 讙讚讜诇讬 讬砖专讗诇 (讛讙"专 讬爪讞拽 讗诇讞谞谉 住驻拽讟讜专, 讜讛讙"专 讬讛讜砖注 诪拽讜讟谞讗, 讜讛讙"专 砖诪讜讗诇 诪讜讛讬诇讬讘专 讝爪"诇) 讛转讬专讜 诪讻讬专转 讛拽专拽注 诇谞讻专讬 诇讛驻拽讬注 诪讬讚讬 砖讘讬注讬转. 讜讛诪转讬专讬诐 讟注谞讜 讚讬砖 诇讛转讬专 诪讻讬讜谉 讚拽讬讬"诇 讚砖讘讬注讬转 讘讝讛"讝 诪讚专讘谞谉 讬"诇 讚讬砖 拽谞讬谉 诇注讻讜"诐 诇讛驻拽讬注 诪讬讚讬 砖讘讬注讬转, 讚讘讙诪' 讙讬讟讬谉 (讚祝 诪讝.) 诪讘讜讗专 讚讬砖 拽谞讬谉 诇注讻讜"诐 讘住讜专讬讗 诇讛驻拽讬注 诪讬讚讬 转专讜诪讜转 讜诪注砖专讜转, 讚讞讬讜讘 转专讜"诪 讘住讜专讬讗 讗讬谞讛 讗诇讗 诪讚专讘谞谉, 讜诪讘讜讗专 讚讛讬讻讗 讚讞讬讜讘 诪爪讜讜转 讛转诇讜讬讜转 讘讗专抓 谞讜讛讙 专拽 诪讚专讘谞谉 讗诪专讬谞谉 讚讬砖 拽谞讬谉 诇注讻讜"诐 诇讛驻拽讬注 诪讬讚讬 诪爪讜讜转 讛转诇讜讬讜转 讘讗专抓, 讜讛"讛 讚拽谞讬谉 注讻讜"诐 讬驻拽讬注 谞诪讬 诪爪讜转 砖讘讬注讬转 讘讝讛"讝. 讗诪谞诐 讛讘讬转 讛诇讜讬 讝爪"诇 讚讞讛 讗转 讚讘专讬讛诐 (注讬讬谉 讘砖讜"转 讘讬转 讛诇讜讬 讞"讙 住讬诪谉 讗' 注谞祝 讜'), 讚讬"诇 讚讛讗 讚讗诪专讬谞谉 讚讬砖 拽谞讬谉 诇注讻讜"诐 讘住讜专讬讗 诇讛驻拽讬注 诪讬讚讬 转专讜"诪 讛讬讬谞讜 专拽 诇讙讘讬 住讜专讬讗 讚拽讚讜砖转 讛拽专拽注 砖诇 住讜专讬讗 诇注谞讬谉 转专讜"诪 讛讬讗 专拽 诪讚专讘谞谉, 诪砖讗"讻 讘讗"讬 讚拽讚讜砖转 讛讗专抓 拽讚讜砖讛 诪讛"转, 讗诇讗 砖诪讟注诐 讗讞专 讗讬谉 诪爪讜转 砖讘讬注讬转 谞讜讛讙转 讘讝讛"讝 诪讛"转, 讜讗注"驻 讚讞讬讜讘 转专讜"诪 讜砖诪讬讟讛 讘讝讛"讝 讛讬讗 诪讚专讘谞谉 诪"诪 讗讬谉 拽谞讬谉 诇注讻讜"诐 诇讛驻拽讬注 诪讬讚讬 诪爪讜讜转 讛转诇讜讬讜转 讘讗专抓 讛讬讻讗 讚拽讚讜砖转 讛讗专抓 讛讬讗 诪讛"转. 讜讛专讗讬讬讛 诇讻讱 讚讛专讬 诇讗 讗诪专讬谞谉 讘讙诪' 讚讬砖 拽谞讬谉 诇注讻讜"诐 诇讛驻拽讬注 诪讬讚讬 转专讜"诪 讘讗"讬 讘讗讜驻谉 砖讞诇 讞讬讜讘 转专讜"诪 专拽 诪讚专讘谞谉 讜讻讙讜谉 讘诪注砖专 讬专拽, 讜诪讜讻讞 讚诪讻讬讜谉 砖讞诇 讘拽专拽注 讚讗"讬 拽讚讜砖讛 诪讚讗讜专讬讬转讗 讗讬谉 拽谞讬谉 诇谞讻专讬 诇讛驻拽讬注 诪讬讚讬 转专讜"诪 讗驻讬诇讜 讘讗讜驻谉 砖讛讞讬讜讘 转专讜"诪 讛讜讗 诪讚专讘谞谉 讜讻讙讜谉 讘诪注砖专 讬专拽. 讜专拽 讗诇讬讘讗 讚专砖"讬 讜住驻专 讛转专讜诪讜转 讚住"诇 讚讘讝讛"讝 讘讟诇讛 拽讚讜砖转 讛讗专抓 砖讬讬讱 诇讜诪专 讚讬砖 拽谞讬谉 诇注讻讜"诐 诇讛驻拽讬注, 讜讛讛讬转专 诪讻讬专讛 转诇讜讬 讘诪讞诇讜拽转 讛专讗砖讜谞讬诐 讘讟注诐 讚砖讘讬注讬转 讘讝讛"讝 诪讚专讘谞谉.
讗诪谞诐 注讬讬谉 讘专诪讘"诐 (驻"讗 诪讛诇' 转专讜诪讜转 讛讻"讜) 讜讝"诇 讛转专讜诪讛 讘讝讛"讝 讜讗驻讬诇讜 讘诪拽讜诐 砖讛讞讝讬拽讜 讘讜 注讜诇讬 讘讘诇 讜讗驻讬诇讜 讘讬诪讬 注讝专讛 讗讬谞讛 诪讛"转 讗诇讗 诪讚讘专讬讛诐 砖讗讬谉 诇讱 转专讜诪讛 砖诇 转讜专讛 讗诇讗 讘讗"讬 讘诇讘讚 讜讘讝诪谉 砖讻诇 讬砖专讗诇 砖诐 砖谞讗诪专 讻讬 转讘讜讗讜 讘讬讗转 讻讜诇讻诐 讻砖讛讬讜 讘讬专讜砖讛 专讗砖讜谞讛 讜讻诪讜 砖讛谉 注转讬讚讬谉 诇讞讝讜专 讘讬专讜砖讛 砖诇讬砖讬转 诇讗 讻砖讛讬讜 讘讬专讜砖讛 砖谞讬讛 砖讛讬转讛 讘讬诪讬 注讝专讗 砖讛讬转讛 讘讬讗转 诪拽爪转谉 讜诇驻讬讻讱 诇讗 讞讬讬讘讛 讗讜转谉 诪讛"转 注讻"诇. 讜讛注讬专 讛讙专"讞 讝爪"诇 讚讘转专讜诪讛 诇讗 讻转讬讘 讻讬 转讘讜讗讜 讗诇讗 讘砖诪讬讟讛, 讜注讻爪"诇 讚讬诇驻讬谞谉 转专讜"诪 诪砖诪讬讟讛 讚讘注讬谞谉 讘讬讗转 讻讜诇讻诐 讘砖注转 讬专讜砖讛 讻讚讬 诇讛转讞讬讬讘 讘砖讘讬注讬转 讜转专讜"诪 诪讛"转, 讜讗讬 诇讬讻讗 讘讬讗转 讻讜诇讻诐 讞住专 讘注爪诐 拽讚讜砖转 讛讗专抓 诇注谞讬谉 转专讜"诪 讜砖诪讬讟讛, (讜注讬讬谉 讘讞讬讚讜砖讬 专讘谞讜 讞讬讬诐 讛诇讜讬 驻讬"讘 诪讛诇' 砖诪讬讟讛 讜讬讜讘诇 讛讟"讝). 讜诇驻讬"讝 讬转讻谉 诇讜诪专 讚讗"讬 讘讝讛"讝 砖讜讛 诇住讜专讬讗 讚讞住专讛 讘讛 拽讚讜砖转 讛讗专抓 诪讛"转 诇注谞讬谉 转专讜"诪 讜砖讘讬注讬转 诪讻讬讜谉 讚诇讬讻讗 讘讬讗转 讻讜诇讻诐, 讜诇驻讬"讝 讬讜注讬诇 拽谞讬谉 注讻讜"诐 诇讛驻拽讬注 诪讬讚讬 诪爪讜讜转 讛转诇讜讬讜转 讘讗专抓, 讜讻讟注谞转 讛诪转讬专讬诐 讛讬转专 诪讻讬专转 砖讚讜转 诇注讻讜"诐 讘砖诪讬讟讛 讘讝讛"讝.226
讜注讜讚 讗诪专 讛讙专"讞 讝爪"诇 讚讬转讻谉 谞驻"诪 讘讬谉 讛讟注诐 讚砖诪讬讟讛 讘讝讛"讝 诪讚专讘谞谉 讛讜讗 诪砖讜诐 讚讘注讬谞谉 讘讬讗转 讻讜诇讻诐 (砖讬讟转 讛专诪讘"诐), 诇讘讬谉 讛讟注诐 讚讘注讬谞谉 讻诇 讬讜砖讘讬讛 注诇讬讛 (专砖"讬 讗诇讬讘讗 讚讛讬专讜砖诇诪讬), 讚讚讬谉 讘讬讗转 讻讜诇讻诐 谞拽讘注 讘砖注转 讬专讜砖转 讛讗专抓 诪诇讻转讞讬诇讛 讻讚讻转讬讘 讻讬 转讘讜讗讜 讗诇 讛讗专抓, 讜讛讜讗 讚讬谉 讘注爪诐 拽讬讚讜砖 讛讗专抓 讘砖注转 讘讬讗讛, 讚讗诐 讞住专讛 讘讬讗转 讻讜诇讻诐 讗讝讬 讗讬讻讗 讞住专讜谉 讘注爪诐 拽讚讜砖转 讛讗专抓 诇注谞讬谉 砖讘讬注讬转. 诪砖讗"讻 讚讬谉 讻诇 讬讜砖讘讬讛 注诇讬讛 讗讬谞讛 讚讬谉 讘注爪诐 讞诇讜转 拽讚讜砖转 讛讗专抓 讗诇讗 讚讛讜讬 转谞讗讬 讘谞讬讛讜讙 诪爪讜转 砖诪讬讟讛. 讜讛专讗讬讬讛 讚诪砖讙诇讜 注砖专转 讛砖讘讟讬诐 讘讟诇讛 诪爪讜转 砖诪讬讟讛 讜讬讜讘诇 讗注"驻 砖拽讚讜砖转 讛讗专抓 讛讬转讛 拽讬讬诪转, 讜诪讜讻讞 讚讚讬谉 讻诇 讬讜砖讘讬讛 注诇讬讛 讛讜讬 转谞讗讬 讘谞讬讛讜讙 诪爪讜转 砖诪讬讟讛, 讜诇讗 讘注爪诐 讞诇讜转 拽讚讜砖转 讛讗专抓. 讜谞诪爪讗 讚讘讬专讜砖讛 砖谞讬讛 讚诇讗 谞讛讙讜 讬讜讘诇讜转 讛讜讗 诪转专讬 讟注诪讬, 讞讚讗 诪砖讜诐 讚诇讗 讛讬讜 讻诇 讬讜砖讘讬讛 注诇讬讛, 讜讝讛 讛讜讬 专拽 讞住专讜谉 讘谞讛讬讙转 讜拽讬讜诐 讛讬讜讘诇, 讜注讜讚 诪砖讜诐 讚诇讗 讛讬转讛 讘讬讗转 讻讜诇诐, 讚讝讛 讛讜讬 讞住专讜谉 讘注爪诐 讛讗专抓 讘注讬拽专 讚讬谉 讬专讜砖转讛 讜拽讚讜砖转讛, 讚诪讬讞住专 讘讛 注讜讚 讞讬讜讘讗 讚讬讜讘诇讜转. 讜诇驻"讝 谞专讗讛, 讚诪砖讜诐 讛讱 讚讬谞讗 讚讘讬讗转 讻讜诇讻诐, 讻讬讜谉 讚讛讜讬 讝讗转 讞住专讜谉 讘注讬拽专 讛讬专讜砖讛 诇注谞讬谉 砖诪讬讟讜转 讜讬讜讘诇讜转, 讗"讻 诪诪讬诇讗 讚讘讬专讜砖讛 砖诇讬砖讬转 砖讬讘讗讜 讗讝 讻诇 讬砖专讗诇 讜讬讛讬讛 谞砖诇诐 讗讝 讞讬讜讘 讛讗专抓 讘转专讜诪讜转 讜诪注砖专讜转 讜砖诪讬讟讜转 讜讬讜讘诇讜转 讬讛讬讛 讗讝 讙诐 讙诪专 讛讬专讜砖讛 诇注谞讬谉 讝讛, 讜讗"讻 讬"诇 砖讝讛 讛讙诪专 讬讛讬讛 爪专讬讱 讙诐 讘"讚 讻诪讜 注爪诐 讬专讜砖转 讛讗专抓. (讜注讬讬谉 注讜讚 讘讞讬讚讜砖讬 专讘谞讜 讞讬讬诐 讛诇讜讬 驻讬"讘 诪讛诇' 砖诪讬讟讛 讜讬讜讘诇 讛讟"讝).
转讜住' 讚"讛 诇注拽诇 讘讬转 讛讘讚. 讜讝"诇 讜拽砖讛 讚诪"诪 诪讛 讘讻讱 讚讛讻讬 讗诪专讬谞谉 驻专拽 讻诇诇 讙讚讜诇 讛讝讜诪专 讜爪专讬讱 诇注爪讬诐 讞讬讬讘 砖转讬诐 诪砖讜诐 拽讜爪专 讜诪砖讜诐 谞讜讟注 讛讻讗 谞诪讬 诇讞讬讬讘 诪砖讜诐 注讘讜讚转 谞讜讟注. 讜讬"诇 讚注讘讬讚 诇讬讛 讘讗讜转讜 注谞讬谉 讚讜讚讗讬 拽砖讛 诇讬讛 讚诇讬讻讗 诇讞讬讬讘讜 诪砖讜诐 谞讜讟注 讻讚讗诪专讬谞谉 讙讘讬 砖讘转 讚砖讗谞讬 讙讘讬 砖讘转 讚诪诇讗讻转 诪讞砖讘转 讗住专讛 转讜专讛 讜讛讗 诪转注讘讚讗 诪讞砖讘转讜 讗讘诇 讙讘讬 砖讘讬注讬转 讗讬谉 诇讗住讜专 专拽 讛讬讻讗 讚诪砖讘讬讞 讛拽专拽注 讗讘诇 讛讻讗 拽砖讬讗 诇讬讛 注讻"诇.
讜讬砖 诇讚拽讚拽 诇诪讛 讛拽砖讜 讛转讜住' 讚诇讞讬讬讘 诪砖讜诐 谞讜讟注 讜诇讗 讛拽砖讜 讚诇讞讬讬讘 诪砖讜诐 拽讜爪专, 讜讻诪讜 讚讝讜诪专 讞讬讬讘 谞诪讬 诪砖讜诐 拽讜爪专. 讜讬"诇 讚诇讙讘讬 砖诪讬讟讛 砖讬讬讱 诪诇讗讻转 拽讜爪专 专拽 诇讙讘讬 驻讬专讜转 讜诇讗 诇讙讘讬 注爪讬诐. 讜讻谉 诪讘讜讗专 讘转讜专转 讻讛谞讬诐 "讝诪讬专讛 讘讻诇诇 讝专讬注讛" 讜诇讗 谞拽讟 讚讝诪讬专讛 讘讻诇诇 拽爪讬专讛, 讜讬"诇 讚讛讟注诐 讘讝讛 诪砖讜诐 讚诇讙讘讬 砖诪讬讟讛 砖讬讬讱 诪诇讗讻转 拽讜爪专 专拽 讘讬讞住 诇驻讬专讜转 讜诇讗 诇讙讘讬 注爪讬诐. 诪砖讗"讻 讘砖讘转 讞讬讬讘 诪砖讜诐 拽讜爪专 讙诐 讘注爪讬诐. 讜谞专讗讛 讚讛讘讬讗讜专 讘讝讛 讛讜讗 讚讘砖讘转 讙讚专 诪诇讗讻转 拽讜爪专 讛讬讬谞讜 砖注讜拽专 讚讘专 诪讙讬讚讜诇讜, 讜专讗讬讬讛 诇讻讱 诪讚讘专讬 讛专诪讘"谉 (砖讘转 拽讝:) 注驻"讬 讛讬专讜砖诇诪讬 讚讛讞讜转讱 诪谉 讛讘讛诪讛 讞讬讬讘 诪砖讜诐 讙讜讝讝 讜诪砖讜诐 拽讜爪专. 诪砖讗"讻 讘砖讘讬注讬转 讚诪诇讗讻转 拽讜爪专 讛讜讗 专拽 讘拽爪讬专转 讗讜讻诇讬谉 讚讻转讬讘 砖讚讱 诇讗 转拽爪讜专, 讜讗讬诇讜 谞讜讟注 讘砖讘讬注讬转 讞诇 讘讻诇 注抓 讜诇讗讜 讚讜拽讗 讘驻讬专讜转.
讜讛谞讛 讛转讜住' 转讬专爪讜 讗转 拽讜砖讬讬转诐 讚诇注谞讬谉 砖讘讬注讬转 讗讬谞讜 讞讬讬讘 讗讗"讻 诪砖讘讬讞 讗转 讛拽专拽注, 讻诇讜诪专 砖诪砖讘讬讞 讗转 讛诪爪讘 讛讻诇诇讬 讘拽专拽注 砖诪专讜讬讞 诪诪讜谉 注讬"讝, 诪砖讗"讻 讘砖讘转 讞讬讬讘 讗诐 讬砖 转讬拽讜谉 讘讛讱 诪诇讗讻讛, 讜讗驻讬诇讜 讗诐 讬砖 讙诐 拽诇拽讜诇 讜讛拽诇拽讜诇 讬转专 诪讛转讬拽讜谉 谞诪讬 讞讬讬讘 讗诐 注讻"驻 讬砖 转讬拽讜谉 讘讛讱 诪诇讗讻讛 (讜讻讚诪讘讜讗专 讘转讜住' 讞讜诇讬谉 讚祝 讞. 讚"讛 诪讜转专 诇砖讞讜讟), 讜诇讻谉 诇注谞讬谉 砖讘转 诪诇讗讻转 谞讜讟注 讛讜讬 转讬拽讜谉 讗注"驻 砖注"讬 讻讱 诪讝讬拽 讗转 讛拽专拽注 讜诪驻住讬讚 诪诪讜谉. 诪砖讗"讻 诇注谞讬谉 砖讘讬注讬转 诪讻讬讜谉 砖诪驻住讬讚 诪诪讜谉 讜讗讬谞讜 诪砖讘讬讞 讗转 讛拽专拽注 驻讟讜专. 讜谞专讗讛 讚讬住讜讚 讛讞讬诇讜拽 讘讬谉 砖讘转 诇砖讘讬注讬转 讛讜讗, 讚讘砖讘转 诪诇讗讻转 诪讞砖讘转 讗住专讛 转讜专讛, 讚注爪诐 讛讗讬住讜专 讛讬讬谞讜 诪注砖讛 讛诪诇讗讻讛 注爪诪讛, 砖讚谞讬诐 讗讬 诪注砖讛 讛诪诇讗讻讛 讬砖 讘讜 转讬拽讜谉 讗讜 拽诇拽讜诇 讜讗讬谉 讗谞讜 讚谞讬诐 注诇 讛诪爪讘 讘讻诇诇讜转讜 讗诐 讬爪讗 诪讝讛 转讬拽讜谉 讗讜 拽诇拽讜诇. 讜诇诪砖诇 讗诐 讗讞讚 讬讻转讜讘 砖转讬 讗讜转讬讜转 注诇 爪讬讜专 讬拽专 讜讬拽诇拽诇 讗转 讛爪讬讜专 注"讬 讻转讬讘转 讛讗讜转讬讜转 注诇讬讜, 诪"诪 讛专讬 讛讜讗 讞讬讬讘 诪砖讜诐 诪诇讗讻转 讻讜转讘 讜讗注"驻 砖讛转讜爪讗讛 诪诪注砖讬讜 讛讜讗 砖讛驻住讬讚 讗转 讛转诪讜谞讛 讜讛驻住讬讚 讗转 砖讜讜讬讜转讛, 讚诪"诪 注爪诐 诪注砖讛 讛讻转讬讘讛 砖诇 讘' 讗讜转讬讜转 讛讜讬 转讬拽讜谉 讜诪诇讗讻转 诪讞砖讘转 讚讻转讬讘讛, 讚讘砖讘转 讗讬谉 讚谞讬诐 讛讗诐 讛专讜讬讞 诪诪讜谉 讗讜 讛驻住讬讚 诪诪讜谉 诪诪注砖讛 讝讛, 讗诇讗 讛讗诐 诪注砖讛 诪诇讗讻讛 讝讜 讘注爪诪讜转讛 讛讜讬 转讬拽讜谉 讗讜 拽诇拽讜诇. 讜讘转讜住' 讘讞讜诇讬谉 (讚祝 讞. 讚"讛 诪讜转专) 诪讘讜讗专 讚诪注砖讛 砖讞讬讟讛 讛诪转讬专 讗转 讛讘砖专 讘讗讻讬诇讛 讛讜讬 转讬拽讜谉 讜讗注"驻 砖诪驻住讬讚 诪诪讜谉 讜讛拽诇拽讜诇 讬讜转专 诪讛转讬拽讜谉 诪讘讞讬谞讛 讻住驻讬转, 诪"诪 讞讬讬讘 诪砖讜诐 砖讜讞讟 讘砖讘转 讚注爪诐 诪注砖讛 讛砖讞讬讟讛 讛讜讬 转讬拽讜谉 诪讻讬讜谉 砖诪转讬专 讗转 讛讘砖专 讜讛讜讬 诪诇讗讻转 诪讞砖讘转. 诪讗讬讚讱 讘砖讘讬注讬转 讙讚专 讛讗讬住讜专 讗讬谞讜 注爪诐 诪注砖讛 讛诪诇讗讻讛 讚谞讜讟注 讗诇讗 讛砖讘讞转 讛拽专拽注, 讜讗"讻 讘讗讜驻谉 砖拽诇拽讜诇讜 讬转专 注诇 转讬拽讜谞讜 讛专讬讛讜 驻讟讜专, (讻"讝 讗诇讬讘讗 讚讙讬专住转 讛诪讛专砖"诇 讘转讜住').
讗诪谞诐 讛诪讛专砖"讗 讙专住 讙讬专住讗 讗讞专转 讘转讜住' 讜讝"诇 讛讻讗 谞诪讬 诇讞讬讬讘 诪砖讜诐 注讘讜讚转 谞讜讟注, 讜讬"诇 讚注讘讬讚 诇讬讛 讘讗讜转讜 注谞讬谉 讚讜讚讗讬 拽砖讛 诇讬讛, 讚诇讬讻讗 诇讞讬讬讘讜 诪砖讜诐 拽讜爪专 讻讚讗诪专讬谞谉 讙讘讬 砖讘转 讚砖讗谞讬 讙讘讬 砖讘转 讚诪诇讗讻转 诪讞砖讘转 讗住专讛 转讜专讛 注讻"诇. 讜诇驻讬 讙讬专住转 讛诪讛专砖"讗 讬讜爪讗 砖转讜住' 转讬专爪讜 讚讗讬谉 诇讞讬讬讘讜 诪砖讜诐 谞讜讟注 讗讜 诪砖讜诐 拽讜爪专, 讜诇讙讘讬 谞讜讟注 转讬专爪讜 讛转讜住' 讚诪讬讬专讬 讘讗讜驻谉 砖诪讝讬拽 讗转 讛拽专拽注, 诪砖讗"讻 讘砖讘转 诪讬讬专讬 讘讗讜驻谉 砖诪砖讘讬讞 讗转 讛拽专拽注. 讜诇讙讘讬 拽讜爪专 转讬专爪讜 讚诪诇讗讻转 诪讞砖讘转 讗住专讛 转讜专讛. 讚讻转讘 讛诪讛专砖"讗 讜讝"诇 讜砖讜讘 讛讜住讬驻讜 讛讻讗 诇讜诪专 讜诇讬讻讗 诇讞讬讬讘讜 谞诪讬 讛讻讗 诪砖讜诐 拽讜爪专 讻讚讗诪专讬谞谉 讙讘讬 砖讘转 讚讜讚讗讬 诇讗 诪拽专讬 讘注爪讬诐 拽讜爪专 讗诇讗 讚砖讗谞讬 讙讘讬 砖讘转 讗祝 注诇 讙讘 讚诇讗 诪拽专讬 讘注爪讬诐 拽讜爪专 讞讬讬讘 诪砖讜诐 拽讜爪专 讚诪诇讗讻转 诪讞砖讘转 讗住专讛 转讜专讛 讜讛讗 讗讬转注讘讬讚讗 诪讞砖讘转讜 讘爪专讬讱 诇讛诐 讻诪"砖 讛转讜住' 砖诐 讜讘专讬砖 诪"拽 讚讗讬 讛讜讛 诪拽专讬 讘注爪讬诐 拽讜爪专 讚讗注"讙 讚讗讬谉 爪专讬讱 诇注爪讬诐 讛讬讛 讞讬讬讘 诇专"讬 讻讜' 注"砖, 讜讝讛 砖讻转讘讜 讗讘诇 讙讘讬 砖讘讬注讬转 讗讬谉 诇讗住讜专 讚诪砖讜诐 拽爪讬专讛 讗讬谉 诇讞讬讬讘讜 讚诇讗讜 讘诪讞砖讘转讜 转诇讬讗 诪诇转讗 讗诇讗 讘拽爪讬专讛 讜讘注爪讬诐 诇讗 诪拽专讬 拽爪讬专讛 讗诇讗 讛讬讻讗 讚诪砖讘讬讞 讛拽专拽注 注讻"诇. 讜讛谞讛 诇驻讬"讚 讛诪讛专砖"讗 讬讜爪讗 砖讗讬谉 讞讬诇讜拽 讘讬住讜讚 讛讚讬谉 讚诪诇讗讻转 谞讜讟注 讘讬谉 砖讘转 诇砖讘讬注讬转 讜讘转专讜讜讬讬讛讜 讗讬谞讜 讞讬讬讘 诪砖讜诐 谞讜讟注 讗讗"讻 诪砖讘讬讞 讗转 讛拽专拽注, 讜讗讬谉 讚谞讬谉 注诇 讛诪诇讗讻讛 注爪诪讛 讗讬 讛讜讬 转讬拽讜谉 讗讜 诇讗 讗诇讗 注诇 讛转讜爪讗讛 砖诇 诪注砖讛 讛谞讟讬注讛 讘讻诇诇讜转讛 诇讙讘讬 讛拽专拽注. 讗诪谞诐 谞专讗讛 讚讗祝 诇讚讘专讬 讛诪讛专砖"讗 讚讬谉 讝讛 讗讬谞讜 讗诇讗 讘诪诇讗讻转 谞讜讟注 讜讗讬诇讜 讘砖讗专 诪诇讗讻讜转 讘砖讘转 讚谞讬诐 注诇 讛诪诇讗讻讛 注爪诪讛 讗诐 讛讜讬 转讬拽讜谉 讗讜 拽诇拽讜诇. 讜爪"讘 诇驻讬"讚 讛诪讛专砖"讗 诪"砖 诪诇讗讻转 谞讜讟注 诪砖讗专 诪诇讗讻讜转 讘砖讘转.
讜谞专讗讛 诇讘讗专 讚讘讻诇 诪诇讗讻转 砖讘转 诪诇讘讚 诪注砖讛 讛诪诇讗讻讛 讬砖 谞诪讬 讞驻爪讗 砖诇 讛诪诇讗讻讛, 讻诇讜诪专 讛讞驻爪讗 砖讘讜 诪转讛讜讜讛 讛诪诇讗讻讛, 讜讻讙讜谉 讘诪诇讗讻转 讻讜转讘 讚讛讞驻爪讗 砖诇 讛诪诇讗讻讛 讛讬讬谞讜 讛讗讜转讬讜转. 讜诪讛 砖讚谞讬诐 讗诐 讛诪诇讗讻讛 讛讜讬 转讬拽讜谉 讗讜 拽诇拽讜诇 讛讬讬谞讜 讘讬讞住 诇讞驻爪讗 砖诇 讛诪诇讗讻讛. 讜诇驻讬"讝 讬"诇 讚讬住讜讚 讛诪讞诇讜拽转 讘讬谉 讛诪讛专砖"讗 讜讛诪讛专砖"诇 讛讜讗 诪讛 谞讞砖讘 诇讞驻爪讗 砖诇 讛诪诇讗讻讛 讘诪诇讗讻转 谞讜讟注, 讚诇驻讬 讛诪讛专砖"诇 讛讞驻爪讗 砖诇 讛诪诇讗讻讛 讛讜讬 讛注抓 砖讛讜讗 讛讚讘专 讛谞讟讜注, 讜诪讻讬讜谉 讚讘谞讜讟注 讬砖 转讬拽讜谉 诇讙讘讬 讛注抓 注爪诪讜 讛讜讬 诪诇讗讻转 转讬拽讜谉 讜讗住讜专 讘砖讘转 讚诪诇讗讻转 诪讞砖讘转 讗住专讛 转讜专讛, 讜讗注"驻 砖讘讬讞住 诇拽专拽注 讬砖 讘谞讟讬注讛 讝讜 拽诇拽讜诇 讜讛讬讝拽 诇拽专拽注. 讚诇讗 讗讬讻驻转 诇谉 讘拽诇拽讜诇 讛拽专拽注 砖讗讬谉 讛拽专拽注 讛讞驻爪讗 砖诇 讛诪诇讗讻讛 讗诇讗 讛注抓 讛讜讗 讛讞驻爪讗 砖诇 讛诪诇讗讻讛. 诪砖讗"讻 讛诪讛专砖"讗 讞讜诇拽 注诇讬讜 讜住讜讘专 讚讛讞驻爪讗 砖诇 讛诪诇讗讻讛 讛讜讬 讛拽专拽注, 讜诪讻讬讜谉 讚讘讬讞住 诇拽专拽注 讬砖 讻讗谉 拽诇拽讜诇 讚诪讝讬拽 讗转 讛拽专拽注 讘谞讟讬注讛 讝讜, 讗讬谞讜 讞讬讬讘 讚讛讜讬 诪拽诇拽诇 讘砖讘转. 讜讛诪讛专砖"讗 讜诪讛专砖"诇 谞讞诇拽讜 讗诐 拽谞讛 讛诪讚讛 诇讚讜谉 讗诐 讬砖 讻讗谉 转讬拽讜谉 讗讜 拽诇拽讜诇 讛讜讗 讛注抓 讗讜 讛拽专拽注. 讜谞专讗讛 讚讛讚专讱 诇讘专专 诪讛讜 讛讞驻爪讗 砖诇 讛诪诇讗讻讛 讘砖讘转 讛讜讗 诪讚讬谉 诪诇讗讻讛 砖讗讬谞讛 爪专讬讻讛 诇讙讜驻讛, 讜诇诪砖诇 砖讬讟转 讛转讜住' (砖讘转 爪讚: 讚"讛 讗讘诇 讘讻诇讬) 讚讙讜讝讝 爪驻专谞讬诐 讞讬讬讘 讘砖讘转 专拽 讗诇讬讘讗 讚专' 讬讛讜讚讛 讛诪讞讬讬讘 讘诪诇讗讻讛 砖讗"爪 诇讙讜驻讛, 讜诇专"砖 驻讟讜专 讗讗"讻 讛讜讗 爪专讬讱 诇爪驻专谞讬诐. 讜诪讘讜讗专 讚住"诇 诇转讜住' 讚讛讙讜讝讝 爪驻专谞讬诐 讛讜讬 诪诇讗讻讛 砖讗"爪 诇讙讜驻讛. 讗诪谞诐 讛专诪讘"谉 (砖讘转 拽讜. 讚"讛 讜讗谞讬 讗讜诪专) 讻转讘 讚讙讜讝讝 爪驻专谞讬诐 讛讜讬 诪诇讗讻讛 砖爪专讬讻讛 诇讙讜驻讛, 讜爪"讘 讘讬住讜讚 驻诇讜讙转转诐. 讜讬"诇 讚谞讞诇拽讜 诇讙讘讬 诪讛 谞讞砖讘 诇讞驻爪讗 砖诇 讛诪诇讗讻讛, 讚诇驻讬 讛转讜住' 讛讞驻爪讗 砖诇 讛诪诇讗讻讛 讛讬讗 讛讚讘专 讛谞讙讝讝 讚讛讬讬谞讜 讛爪驻讜专谉, 讜诇讻谉 讗诐 讙讜讝讝 爪驻专谞讬讜 讜讗"爪 诇讛诐 讛讜讬 诪诇讗讻讛 砖讗"爪 诇讙讜驻讛. 诪砖讗"讻 讛专诪讘"谉 住讜讘专 讚讛讞驻爪讗 砖诇 讛诪诇讗讻讛 讛讬讬谞讜 讛讚讘专 砖讙讜讝讝讬谉 诪诪谞讜 讚讛讬讬谞讜 讛讬讚, 讜诪讻讬讜谉 砖讬砖 爪讜专讱 讘讬讚 注爪诪讛 讜讛讜讬 转讬拽讜谉 讘讬讚 注爪诪讛 诪砖讜"讛 住"诇 讚讙讜讝讝 讛讜讬 诪诇讗讻讛 砖爪专讬讻讛 诇讙讜驻讛 讗祝 讗诐 讗"爪 讗转 讛爪驻专谞讬诐.
226 讜注讬讬谉 讘住' 专砖讬诪讜转 砖讬注讜专讬诐 诇诪住' 讘"诪 (讚祝 拽讗. 讘注谞讬谉 讬砖 拽谞讬谉 诇谞讻专讬 讘讗"讬 诇讛驻拽讬注 诪讬讚讬 诪注砖专 - 注诪' 转砖住"讗 鈥� 转砖住"讘) 砖讛讗专讬讱 专讘讬谞讜 讝爪"诇 诇讚讜谉 讘讚讘专讬 讛讙专"讞 讝爪"诇. 讜讗诪专 专讘讬谞讜 讝爪"诇 讚讗注"驻 讚诇驻讬"讚 讛讙专"讞 讝爪"诇 讘讝讛"讝 诇讬讻讗 拽讚讜砖转 讛讗专抓 诪讛"转 讻讬讜谉 讚诇讬讻讗 讘讬讗转 讻讜诇讻诐 诪"诪 讬砖 诇讞诇拽 讘讬谉 讚讬谉 住讜专讬讗 诇讚讬谉 讗"讬 讘讝讛"讝, 讚讗注"驻 砖讘讝讛"讝 诇讬讻讗 讘讗"讬 拽讚讜砖转 讛讗专抓 诪讛"转 诪"诪 讞诇讜转 砖诐 讗"讬 诇讗 讘讟诇讛, 讜讬"诇 讚讞诇 讞讬讜讘 转专讜"诪 讜砖诪讬讟讛 讘讗"讬 讘讝讛"讝 诪讚专讘谞谉 诪讞诪转 讞诇讜转 砖诐 讗"讬, 诪砖讗"讻 讘住讜专讬讗 讚讞讬讜讘 转专讜"诪 讞诇 诪讞诪转 讚讛讜讬 讘专砖讜转 讬砖专讗诇 注"讬 讻讬讘讜砖 讬讞讬讚, 讗诪谞诐 诇讬讻讗 讞诇讜转 砖诐 讗"讬 讘住讜专讬讗. 讜诇驻讬讻讱 讬"诇 讚讘住讜专讬讗 讞诇 讚讬谉 讬砖 拽谞讬谉 诇注讻讜"诐 诪讬讚讬 转专讜"诪 讚诪讻讬讜谉 讚讛诪讞讬讬讘 讚转专讜"诪 讘住讜专讬讗 讛讜讗 诪讞诪转 讚住讜专讬讗 讛讬讗 讘专砖讜转 讬砖专讗诇, 讞诇 讚讬谉 讬砖 拽谞讬谉 诇谞讻专讬 诇讛驻拽讬注 讚转讜 讗讬谞讛 讘专砖讜转 讬砖专讗诇. 诪砖讗"讻 讘讗"讬 讚讛诪讞讬讬讘 讗讬谞讜 转诇讜讬 讘专砖讜转 讜拽谞讬谉 讬砖专讗诇, 讗诇讗 讘讞诇讜转 砖诐 讗专抓 讬砖专讗诇 砖拽讬讬诐 诇注讜诇诐, 讜诇讻谉 讗祝 诇驻讬"讚 讛讙专"讞 讝爪"诇 讗讬 讗驻砖专 诇讛驻拽讬注 讚讬谉 砖诪讬讟讛 讘讝讛"讝 注"讬 诪讻讬专转 拽专拽注 讘讗"讬 诇谞讻专讬, 讜讗讬谉 诇讚诪讜转 住讜专讬讗 诇讗"讬.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

